**AVERTISMENT!** Acest material este un suport de curs gratuit, pentru uzul studenților. Orice preluare sau reproducere este permisă numai cu acordul autorului.

Copyright ©2018 Mircea Dan Bob

**Titlul III Liberalităţile**

**Capitolul I Dispoziţii comune**

**Secţiunea 1 Dispoziţii preliminare**

|  |  |
| --- | --- |
| **Articolul 984 Noţiune şi categorii**(1) Liberalitatea este actul juridic prin care o persoană dispune cu titlu gratuit de bunurile sale, în tot sau în parte, în favoarea unei alte persoane. | - art. 893 alin. 1 fr.: La libéralité est l’acte par lequel une personne dispose à titre gratuit de tout ou partie de ses biens ou de ses droits au profit d’une autre personne. |
| (2) Nu se pot face liberalităţi decât prin donaţie sau prin legat cuprins în testament. | - art. 893 CN: On ne pourra pas disposer de ses biens, à titre gratuit, que par donation entre-vifs ou par testament, dans les formes ci-après établies.- art. 800 c.c.: Nimeni nu va putea dispune de avutul său, cu titlu gratuit, decât cu formele prescrise de lege pentru donaţiuni între vii sau prin testament.- art. 893 alin. 2 fr.: Il ne peut être fait de libéralité que par donation entre vifs ou par testament.- art. 711 CN: La propriété des biens s’aquiert et se transmet par succession, par donation entre-vifs ou testamentaire […].- 644 c.c.: Proprietatea bunurilor se dobândeşte şi se transmite prin succesiune, prin legate […].- art. 794-795 c.c.: Tatăl, mama şi ceilalţi ascendenţi pot face împărţeala bunurilor lor între fii şi ceilalţi descendenţi. Această împărţeală se poate face prin acte între vii, sau prin testament cu formele, condiţiile şi regulile prescrise pentru donaţiuni între vii şi pentru testamente. […]- art. 15 alin. 1 OG 26/2000: Fundaţia este subiectul de drept înfiinţat de una sau mai multe persoane care, pe baza unui act juridic între vii ori pentru cauză de moarte, constituie un patrimoniu afectat, în mod permanent şi irevocabil, realizării unui scop de interes general sau, după caz, al unor colectivităţi. |

|  |  |
| --- | --- |
| **Articolul 985 Donaţia.** Donaţia este contractul prin care, cu intenţia de a gratifica, o parte, numită donator, dispune în mod irevocabil de un bun în favoarea celeilalte părţi, numită donatar. | - art. 801 c.c.:Donaţiunea este un act de liberalitate prin care donatorele dă irevocabil un lucru donatarului care-l primeşte.- art. 769 it.: La donazione è il contratto col quale, per spirito di liberalità, […]. |
| **Articolul 986 Legatul.** Legatul este dispoziția testamentară prin care testatorul stipulează ca, la decesul său, unul sau mai mulți legatari să dobândească întregul său patrimoniu, o fracțiune din acesta sau anumite bunuri determinate. | - art. 895 CN: Le testament est un acte par lequel le testateur dispose, pour le temps où il n’existera plus, de tout ou partie de ses biens, et qu’il peut révoquer.- art. 802 c.c.: Testamentul este un act revocabil prin care testatorul dispune, pentru timpul încetării sale din viaţă, de tot sau parte din avutul său.- art. 1.034-1.035 civ. |

 Titlul II din cartea a treia a codului de la 1864 se intitula „Despre donaţiuni între vii şi despre testamente” şi debuta cu câteva texte menite a trasa cadrul instituţional. Codul lui Cuza enunţa la art. 800 faptul că dispoziţia gratuită se poate face **din punctul de vedere al formei** numai prin donaţie sau prin testament şi definea **pe fond** la art. 801 donaţia iar la art. 802 legatul, vorbind în text din greşeală de testament. Trei precizări sunt necesare:

 a) Art. 800 c.c. era echivalentul art. 893 CN. Similitudine peste timp, art. 984 civ. modernizează vechiul art. 800 c.c. prin preluarea formei modificate de la 1 ianuarie 2007 a art. 893 fr. S-a considerat că definirea liberalităţii este necesară din considerente practice şi metodologice şi s-a urmat la art. 984 alin. 1 civ. tehnica legislativă utilizată în ampla reformă succesorală întreprinsă de francezi în 2006. Definiţia reţinută în text nu este însă cea mai completă, nefăcând referire expresă la elementul intelectual al oricărei liberalităţi – intenția liberală. Forma propusă pentru alineatul secund al art. 984 civ. este inspirată din art. 893 alin. 2 fr. şi a dorit să evidenţeze enumerarea strict limitativă a categoriilor de liberalităţi, subliniind concomitent raportul dintre legat şi testament.

b) donaţia a fost aparent definită în calitate mai degrabă de contract, în vreme ce codul vechi o definea pornind de la caracterul ei de liberalitate. În realitate, caracterul contractual era expres menţionat şi în art. 801 c.c. (partea finală), art. 985 civ. este încadrat la Titlul III dedicat Liberalităţilor iar modificarea de accent nu a avut decât scopul didactic de a opune expres caracterul bilateral (contractual) al donaţiei la caraterul unilateral al testamentului.

c) contextul istoric specific al elaborării codului civil francez de la 1804 generase două erori: art. 711 CN ajunsese să folosească sintagma „donaţie testamentară” pentru a desemna testamentul şi art. 895 CN pusese eticheta testamentului pe definiţia legatului. Legiuitorul român de la 1864 a corectat prima eroare când a tradus în art. 644 c.c., dar i-a scăpat cea de-a doua – când a tradus în art. 802 c.c. Ca urmare, autorii noştri de specialitate au convenit să privească art. 802 c.c. ca definind testamentul *stricto sensu* (adică legatul), prin testament *lato sensu* înţelegând un tipar juridic supus solemnităţilor specifice ultimelor voinţe şi putând conţine orice fel de dispoziţie – patrimonială sau nu.

**Secţiunea a 2-a Capacitatea în materie de liberalităţi**

|  |  |
| --- | --- |
| **Articolul 987 Capacitatea de folosinţă**(1) Orice persoană poate face şi primi liberalităţi, cu respectarea regulilor privind capacitatea.(2) Condiţia capacităţii de a dispune prin liberalităţi trebuie îndeplinită la data la care dispunătorul îşi exprimă consimţământul.(3) Condiţia capacităţii de a primi o donaţie trebuie îndeplinită la data la care donatarul acceptă donaţia.(4) Condiţia capacităţii de a primi un legat trebuie îndeplinită la data deschiderii moştenirii testatorului. | - art. 856 c.c.: Orice persoană este capabilă de a face testament, dacă nu este oprită de lege.- art.808 c.c.: Este capabil de a primi prin donaţie între vii oricine este conceput în momentul donaţiei.Este capabil de a primi prin testament oricine este conceput la epoca morţii testatorului.- art. 12 civ. **Libertatea de a dispune**. (1) Oricine poate dispune liber de bunurile sale, dacă legea nu prevede expres altfel.(2) Nimeni nu poate dispune cu titlu gratuit, dacă este insolvabil.- art. 60 civ. **Dreptul de a dispune de sine însuşi**. Persoana fizică are dreptul să dispună de sine însăşi, dacă nu încalcă drepturile şi libertăţile altora, ordinea publică sau bunele moravuri.- art. 80 civ. alin. 1 teza I: Orice persoană poate determina felul propriilor funeralii şi poate dispune cu privire la corpul său după moarte.- art. 175 civ. **Liberalităţile primite de descendenţii interzisului judecătoresc**. Din bunurile celui pus sub interdicţie judecătorească, descendenţii acestuia pot fi gratificaţi de către tutore, cu avizul consiliului de familie şi cu autorizarea instanţei de tutelă, fără însă să se poată da scutire de raport.- art. 181 civ. **Efectele curatelei**. În cazurile prevăzute la art. 178, instituirea curatelei nu aduce nicio atingere capacităţii celui pe care curatorul îl reprezintă.- art. 350 civ. **Dispoziţii testamentare**. Fiecare soţ poate dispune prin legat de partea ce i s-ar cuveni, la încetarea căsătoriei, din comunitatea de bunuri. |

|  |  |
| --- | --- |
| **Articolul 988 Lipsa capacităţii depline de exerciţiu a dispunătorului**(1) Cel lipsit de capacitate de exerciţiu sau cu capacitate de exerciţiu restrânsă nu poate dispune de bunurile sale prin liberalităţi, cu excepţia cazurilor prevăzute de lege. | - art. 806 c.c.: Minorul mai mic de 16 ani nu poate dispune nici într-un fel, afară de excepţiile regulate la capitolul VII al acestui titlu][[1]](#footnote-1).- art. 807 c.c.: Minorul de 16 ani poate dispune prin testament şi numai pentru jumătate din bunurile de care după lege poate dispune majorele.- art. 133 alin. 3-4 c.fam.: Minorul nu poate să facă, nici chiar cu încuviinţare, donaţii şi nici să garanteze obligaţia altuia.- art. 814 c.c.: Donaţiunea nu obligă pe donator şi nu va produce nici un efect decât din ziua în care va fi fost acceptată. Acceptarea poate fi făcuta sau în act, sau printr-un act autentic posterior, mai înainte însă de moartea celui ce dăruieşte; în acest din urmă caz, donaţiunea n-are efect decât din ziua din care se va fi comunicat donatorelui actul de acceptare.Actele făcute cu încălcarea dispoziţiilor de mai sus sunt anulabile.- art. 80 alin. 1 teza II: În cazul celor lipsiţi de capacitate de exerciţiu sau al celor cu capacitate de exerciţiu restrânsă este necesar şi consimţământul scris al părinţilor sau, după caz, al tutorelui.- art. 175 civ. **Liberalităţile primite de descendenţii interzisului judecătoresc**. Din bunurile celui pus sub interdicţie judecătorească, descendenţii acestuia pot fi gratificaţi de către tutore, cu avizul consiliului de familie şi cu autorizarea instanţei de tutelă, fără însă să se poată da scutire de raport.- art. 227 Reg.: (1) La autentificarea actelor juridice cu conţinut patrimonial încheiate de o persoană privată de libertate, notarul public verifică dacă s-au luat măsuri de indisponibilizare cu privire la bunurile acesteia ori dacă, prin hotărârea definitivă de condamnare, nu i s-a restrâns capacitatea de exerciţiu.(2) Cu sprijinul organului de urmărire care a emis mandatul de arestare, verificarea prevăzută la alin. (1) se efectuează pe tot parcursul procesului penal, până la data rămânerii definitive a hotărârii de condamnare, cu privire la persoana aflată în detenţie preventivă. |
| (2) Sub sancţiunea nulităţii relative, nici chiar după dobândirea capacităţii depline de exerciţiu persoana nu poate dispune prin liberalităţi în folosul celui care a avut calitatea de reprezentant ori ocrotitor legal al său, înainte ca acesta să fi primit de la instanţa de tutelă descărcare pentru gestiunea sa. Se exceptează situaţia în care reprezentantul ori, după caz, ocrotitorul legal este ascendentul dispunătorului. | - art. 809 c.c.: Minorul de şasesprezece ani nu poate, prin testament, dispune în favoarea tutorelui său. Minorul, ajuns la majoritate, nu poate dispune nici prin donatiune între vii, nici prin testament, în favoarea fostului său tutore, dacă socotelile definitive ale tutelei n-au fost prealabil date şi primite. Sunt exceptaţi în amândouă cazurile de mai sus ascendenţii minorilor, care sunt sau au fost tutori ai lor. |

|  |  |
| --- | --- |
| **Articolul 989 Desemnarea beneficiarului liberalităţii**(1) Sub sancţiunea nulităţii absolute, dispunătorul trebuie să îl determine pe beneficiarul liberalităţii ori cel puţin să prevadă criteriile pe baza cărora acest beneficiar să poată fi determinat la data la care liberalitatea produce efecte juridice.(2) Persoana care nu există la data întocmirii liberalităţii poate beneficia de o liberalitate dacă aceasta este făcută în favoarea unei persoane capabile, cu sarcina pentru aceasta din urmă de a transmite beneficiarului obiectul liberalităţii îndată ce va fi posibil. | - art. 811 c.c.: Dispoziţiile între vii sau prin testament, făcute în favoarea ospiciilor, săracilor dintr-o comună sau stabilimentelor de utilitate publică, nu pot avea efect decât dacă sunt autorizate prin ordonanţe domneşti în urma avizului Consiliului de Stat.- art. 10 L. 21/1924 privind privind asociaţiile şi fundaţiile[[2]](#footnote-2): Persoanele juridice nu pot primi liberalităţi decât dacă vor fi autorizate prin decret regal, pe baza unui jurnal al consiliului de miniştri.- art. 17 alin. 1 OG 26/2000 privind asociaţiile şi fundaţiile[[3]](#footnote-3): Fundaţia dobândeşte personalitate juridică prin înscrierea sa în Registrul asociaţiilor şi fundaţiilor aflat la grefa judecătoriei în a cărei circumscripţie teritorială îşi are sediul.- art. 71 L. 21/1924[[4]](#footnote-4): Daca fundaţia între vii sau testamentară este recunoscută persoană juridică după moartea fondatorului, efectele liberalităţilor făcute anterior recunoaşterii se vor produce pentru fundaţiile între vii de la data actului autentic de fondaţiune; iar pentru fundaţiile testamentare de la data morţii testatorului.Acelaşi efect îl vor avea liberalităţile făcute în timpul vieţii fondatorului, anterior însă recunoaşterii calităţii de persoană juridică.- art. 19 alin. 3 OG 26/2000: Dacă fundaţia dobândeşte personalitate juridică după decesul fondatorului, efectele liberalităţilor făcute în favoarea fundaţiei anterior constituirii ei se vor produce de la data actului constitutiv, pentru fundaţiile înfiinţate prin acte între vii, iar pentru fundaţiile înfiinţate prin testament, de la data morţii testatorului.- art. 2 alin. 3 Ordin MJ 1903/C/2011: În cazul în care testatorul nu poate completa prin scriere olografă clauza cuprinzând dispoziția testamentară, acesta va fi îndrumat de către funcționarii instituției de credit să încheie un testament autentic.- art. 208 civ. **Capacitatea de a primi liberalităţi**. Prin excepţie de la prevederile art. 205 alin. (3) şi dacă prin lege nu se dispune altfel, orice persoană juridică poate primi liberalităţi în condiţiile dreptului comun, de la data actului de înfiinţare sau, în cazul fundaţiilor testamentare, din momentul deschiderii moştenirii testatorului, chiar şi în cazul în care liberalităţile nu sunt necesare pentru ca persoana juridică să ia fiinţă în mod legal. |
| (3) Sub sancţiunea nulităţii absolute, dispunătorul nu poate lăsa unui terţ dreptul de a-l desemna pe beneficiarul liberalităţii sau de a stabili obiectul acesteia. Cu toate acestea, repartizarea bunurilor transmise prin legat unor persoane desemnate de testator poate fi lăsată la aprecierea unui terţ.(4) Este valabilă liberalitatea făcută unei persoane desemnate de dispunător, cu o sarcină în favoarea unei persoane alese fie de gratificat, fie de un terţ desemnat, la rândul său, tot de către dispunător. |  |

|  |  |
| --- | --- |
| **Articolul 990 Incapacităţile speciale**(1) Sunt anulabile liberalităţile făcute medicilor, farmaciştilor sau altor persoane, în perioada în care, în mod direct sau indirect, îi acordau îngrijiri de specialitate dispunătorului pentru boala care este cauză a decesului.(2) Sunt exceptate de la prevederile alin. (1):a) liberalităţile făcute soţului, rudelor în linie dreaptă sau colateralilor privilegiaţi;b) liberalităţile făcute altor rude până la al patrulea grad inclusiv, dacă, la data liberalităţii, dispunătorul nu are soţ şi nici rude în linie dreaptă sau colaterali privilegiaţi.(3) Dispoziţiile alin. (1) şi (2) sunt aplicabile şi în privinţa preoţilor sau a altor persoane care acordau asistenţă religioasă în timpul bolii care este cauză a decesului.(4) Dacă dispunătorul a decedat din cauza bolii, termenul de prescripţie a dreptului la acţiunea în anulare curge de la data la care moştenitorii au luat cunoştinţă de existenţa liberalităţii. | - art. 810 c.c.: Doctorii în medicină sau chirurgie, ofiţerii de sănătate şi şpiţerii, care au tratat pe o persoană în boala din care moare, nu pot profita de dispoziţiile între vii sau testamentare, ce dânsa a făcut-o în favoare-le în cursul acestei boli. Sunt exceptate: 1. Dispoziţiile remuneratorii făcute cu titlul particular; se va ţine însă seama de starea dispunătorului şi de serviciile făcute. 2. Dispoziţiile universale, în caz de rudenie până la al patrulea grad inclusiv, afară numai dacă mortul va avea erezi în linie dreaptă şi dacă acela, în profitul căruia s-a făcut dispoziţia, nu este el chiar erede în linie dreaptă. Aceleaşi reguli sunt aplicabile în privinţa preoţilor. |
| (5) În cazul în care dispunătorul s-a restabilit, legatul devine valabil, iar acţiunea în anularea donaţiei poate fi introdusă în termen de 3 ani de la data la care dispunătorul s-a restabilit. | - art. 1.820 alin. 2 qb.: Néanmoins, si le donateur se rétablit et laisse le donataire en possession paisible pendant trois ans, le vice disparaît. |

|  |  |
| --- | --- |
| **Articolul 991 Incapacităţile speciale în materia legatelor**Sunt anulabile legatele în favoarea:a) notarului public care a autentificat testamentul;b) interpretului care a participat la procedura de autentificare a testamentului;c) martorilor, în cazurile prevăzute la art. 1.043 alin. (2) şi art. 1.047 alin. (3);d) agenţilor instrumentatori, în cazurile prevăzute la art. 1.047;e) persoanelor care au acordat, în mod legal, asistenţă juridică la redactarea testamentului. | - art. 1.043 alin. , 1.047 alin. 3 şi 1.047 civ. |

|  |  |
| --- | --- |
| **Articolul 992 Simulaţia**(1) Sancţiunea nulităţii relative prevăzute la art. 988 alin. (2), art. 990 şi 991 se aplică şi liberalităţilor deghizate sub forma unui contract cu titlu oneros sau făcute unei persoane interpuse.(2) Sunt prezumate până la proba contrară ca fiind persoane interpuse ascendenţii, descendenţii şi soţul persoanei incapabile de a primi liberalităţi, precum şi ascendenţii şi descendenţii soţului acestei persoane. | - art. 812 c.c.: Dispoziţiile în favoarea unui incapabil sunt nule, fie ele deghizate sub forma unui contract oneros, fie făcute în numele unor persoane interpuse. Sunt reputate ca persoane interpuse tatăl şi mama, copiii şi descendenţii şi soţul persoanei incapabile.- art. 988 alin. 2, 990 şi 991 civ.- art. 911 fr.: Toute libéralité au profit d'une personne physique ou d'une personne morale, frappée d'une incapacité de recevoir à titre gratuit, est nulle, qu'elle soit déguisée sous la forme d'un contrat onéreux ou faite sous le nom de personnes interposées, physiques ou morales.Sont présumés personnes interposées, jusqu'à preuve contraire, les père et mère, les enfants et descendants, ainsi que l'époux de la personne incapable. |

**Secţiunea a 3-a Substituţiile fideicomisare**

|  |  |
| --- | --- |
| **Articolul 993 Noţiune.** Dispoziţia prin care o persoană, denumită instituit, este însărcinată să administreze bunul sau bunurile care constituie obiectul liberalităţii şi să le transmită unui terţ, denumit substituit, desemnat de dispunător, nu produce efecte decât în cazul în care este permisă de lege. | - art. 803 c.c.: Substituţiile sau fideicomisele sunt prohibite; orice dispoziţii prin care donatarul, eredele instituit sau legatarul va fi însărcinat de a conserva şi a remite la o a treia persoana, va fi nulă, chiar în privinţa donatarului, a eredelui numit sau a legatarului.- art. 804 c.c.: Este permisă dispoziţia prin care o a treia persoanăar fi chemată a lua darul, ereditatea sau legatul, în cazul când donatarul, eredele numit sau legatarul nu ar primi sau nu ar putea primi.- art. 805 c.c.: Este permisă asemenea dispoziţia între vii sau testamentară, prin care uzufructul se dă la o persoană şi proprietatea nudă la alta.- art. 896 fr.: La disposition par laquelle une persone est chargée de conserver et de rendre à un tiers ne produit d’effet que dans le cas où elle est autorisée par la loi. |

|  |  |
| --- | --- |
| **Articolul 994 Substituţia fideicomisară**(1) O liberalitate poate fi grevată de o sarcină care constă în obligaţia instituitului, donatar sau legatar, de a administra bunurile care constituie obiectul liberalităţii şi de a le transmite, la decesul său, substituitului desemnat de dispunător. | - art. 1.048 fr.: Une libéralité peut être grévée d’une charge comportant l’obligation pour le donataire ou le légataire de conserver les biens ou droits qui en sont objet et de les transmettre, à son décès, à un second gratifié, désigné dans l’acte. |
| (2) Instituitului i se aplică în mod corespunzător dispoziţiile din prezentul cod referitoare la fiduciar.(3) Incapacităţile de a dispune se apreciază în raport cu dispunătorul, iar cele de a primi, în raport cu instituitul şi cu substituitul. |  |

 Codul lui Cuza preluase fără discernământ interdicţia privind substituţiile fideicomisare din codul Napoléon. Aceasta se justifica istoric în Franţa începutului de sec. XIX prin caracaterul antifeudal al Revoluţiei de la 1789. Titlurile nobiliare se menţineau prin păstrarea celor mai importante bunuri în cadrul familiei, folosind tehnica substituţiei fideicomisare: pământurile erau lăsate fiului – succesor astfel şi la rangul nobiliar, cu obligaţia de a le păstra şi transmite neştirbite la deces descendentului său desemant a duce mai departe acelaşi titlu. Obligaţia de conservare şi interdicţia de înstrăinare se puteau întinde şi perpetua pe mai multe generaţii, scoţând astfel bunurile din circuitul civil.

 Admiraţia fără discernământ pentru modelul francez a dus la importarea ca atare a interdicţiei, fără a ţine cont că nu se regăsea în România contextul social-istoric descris mai sus. În urma criticilor frecvente adminsitrate în literatura noastră, precum şi a nenumăratelor subterfugii practice folosite pentru a o eluda, prohibirea substituţiilor fideicomisare a primit un tratament liberalizat în codul civil din 2009. Modelul a fost reforma franceză din 2006, care pusese în acord reglementarea codului civil francez cu realităţile contemporane.

|  |  |
| --- | --- |
| **Articolul 995 Efectele cu privire la bunuri**(1) Sarcina prevăzută la art. 994 produce efecte numai cu privire la bunurile care au constituit obiectul liberalităţii şi care la data decesului instituitului pot fi identificate şi se află în patrimoniul său.(2) Atunci când liberalitatea are ca obiect valori mobiliare, sarcina produce efecte şi asupra valorilor mobiliare care le înlocuiesc.(3) Dacă liberalitatea are ca obiect drepturi supuse formalităţilor de publicitate, sarcina trebuie să respecte aceleaşi formalităţi. În cazul imobilelor, sarcina este supusă notării în cartea funciară. | - art. 1.049 fr. : La libéralité ainsi consentie ne peut produire son effet que sur des biens ou des droits identifiables à la date de la transmission et subsistant en nature au décès du grevé.Lorsqu'elle porte sur des valeurs mobilières, la libéralité produit également son effet, en cas d'aliénation, sur les valeurs mobilières qui y ont été subrogées.Lorsqu'elle concerne un immeuble, la charge grevant la libéralité est soumise à publicité. |

|  |  |
| --- | --- |
| **Articolul 996 Drepturile substituitului**(1) Drepturile substituitului se nasc la moartea instituitului. | - art. 1.050 alin. 1 fr.: Les droits du second gratifié s'ouvrent à la mort du grevé. |
| (2) Substituitul dobândeşte bunurile care constituie obiectul liberalităţii ca efect al voinţei dispunătorului. | - art. .1051 teza I fr.: Le second gratifié est réputé tenir ses droits de l'auteur de la libéralité. |
| (3) Substituitul nu poate fi, la rândul său, supus obligaţiei de administrare şi de transmitere a bunurilor. | - art. 1.053 alin. 1 fr.: Le second gratifié ne peut être soumis à l’obligation de conserver et de transmettre. |

|  |  |
| --- | --- |
| **Articolul 997 Garanţiile şi asigurările**În vederea executării sarcinii, dispunătorul poate impune instituitului constituirea de garanţii şi încheierea unor contracte de asigurare. | - art. 1.052 fr.: Il appartient au disposant de prescrire des garanties et des sûretés pour la bonne exécution de la charge. |

|  |  |
| --- | --- |
| **Articolul 998 Imputarea sarcinii asupra cotităţii disponibile.** Dacă instituitul este moştenitor rezervatar al dispunătorului, sarcina nu poate încălca rezerva sa succesorală. | - art. 1.054 alin. 1 fr.: Si le grevé est héritier réservataire du disposant, la charge ne peut être imposée que sur la quotité disponible.- art. 1.086-1.089 şi 1.099 civ. |

|  |  |
| --- | --- |
| **Articolul 999 Acceptarea donaţiei după decesul dispunătorului.** Oferta de donaţie făcută substituitului poate fi acceptată de acesta şi după decesul dispunătorului. | - art. 1.055 fr.: Par dérogation de l’art. 932, la donation graduelle peut être acceptée par le second gratifié après le décès du donateur. |

|  |  |
| --- | --- |
| **Articolul 1.000 Ineficacitatea substituţiei.** Atunci când substituitul predecedează instituitului sau renunţă la beneficiul liberalităţii, bunul revine instituitului, cu excepţia cazului în care s-a prevăzut că bunul va fi cules de moştenitorii substituitului ori a fost desemnat un al doilea substituit. |  - art. 1.056 fr.: Lorsque le second gratifié prédécède au grevé ou renonce au bénéfice de la libéralité graduelle, les biens ou droits qui en faisaient l'objet dépendent de la succession du grevé, à moins que l'acte prévoit expressément que ses héritiers pourront la recueillir ou désigne un autre second gratifié. |

**Secţiunea a 4-a Liberalităţile reziduale**

|  |  |
| --- | --- |
| **Articolul 1.001 Noţiune.** Dispunătorul poate stipula ca substituitul să fie gratificat cu ceea ce rămâne, la data decesului instituitului, din donaţiile sau legatele făcute în favoarea acestuia din urmă. | - art. 1.057 fr.: Il peut être prévu dans une libéralité qu'une personne sera appelée à recueillir ce qui subsistera du don ou legs fait à un premier gratifié à la mort de celui-ci. |

|  |  |
| --- | --- |
| **Articolul 1.002 Dreptul de dispoziţie al instituitului**. Liberalitatea reziduală nu îl împiedică pe instituit să încheie acte cu titlu oneros şi nici să reţină bunurile ori sumele obţinute în urma încheierii acestora. | - art. 1.058 alin. 1 fr.: La libéralité résiduelle n'oblige pas le premier gratifié à conserver les biens reçus. Elle l'oblige à transmettre les biens subsistants. |

|  |  |
| --- | --- |
| **Articolul 1.003 Interdicţia de a dispune cu titlu gratuit**(1) Instituitul nu poate dispune prin testament de bunurile care au constituit obiectul unei liberalităţi reziduale. | - art. 1.059 alin. 1 fr.: Le premier gratifié ne peut disposer par testament des biens donnés ou légués à titre résiduel. |
| (2) Dispunătorul poate interzice instituitului să dispună de bunuri prin donaţie. Cu toate acestea, atunci când este moştenitor rezervatar al dispunătorului, instituitul păstrează posibilitatea de a dispune prin acte între vii sau pentru cauză de moarte de bunurile care au constituit obiectul donaţiilor imputate asupra rezervei sale succesorale. | - art. 1.059 alin. 2-3 fr.: La libéralité résiduelle peut interdire au premier gratifié de disposer des biens par donation entre vifs.Toutefois, lorsqu'il est héritier réservataire, le premier gratifié conserve la possibilité de disposer entre vifs ou à cause de mort des biens qui ont été donnés en avancement de part successorale. |

|  |  |
| --- | --- |
| **Articolul 1.004 Independenţa patrimonială a instituitului.** Instituitul nu este ţinut să dea socoteală dispunătorului ori moştenitorilor acestuia. | - art. 1.060 fr.: Le premier gratifié n'est pas tenu de rendre compte de sa gestion au disposant ou à ses héritiers. |

|  |  |
| --- | --- |
| **Articolul 1.005 Aplicarea regulilor substituţiei fideicomisare.** Dispoziţiile prevăzute la art. 995, art. 996 alin. (2), art. 997, 999 şi 1.000 sunt aplicabile liberalităţilor reziduale. | - art. 1.061 fr.: Les dispositions prévues aux articles 1.049, 1.051, 1.052, 1.055 et 1.056 sont applicables aux libéralités résiduelles. |

 Secţiunea referitoare la liberalităţile reziduale are caracter de noutate în raport cu vechiul cod civil. Textele au fost modelate după reforma succesorală franceză din 2006, dar sunt pe fond rezultatul unor dezbateri doctrinare şi jurisprudenţiale.

**Secţiunea a 5-a Revizuirea condiţiilor şi sarcinilor**

|  |  |
| --- | --- |
| **Articolul 1.006 Domeniul de aplicare**Dacă, din cauza unor situaţii imprevizibile şi neimputabile beneficiarului, survenite acceptării liberalităţii, îndeplinirea condiţiilor sau executarea sarcinilor care afectează liberalitatea a devenit extrem de dificilă ori excesiv de oneroasă pentru beneficiar, acesta poate cere revizuirea sarcinilor sau a condiţiilor. | - art. 900-2 fr.: Tout gratifié peut demander que soient révisées en justice les conditions et charges grevant les donations ou legs qu'il a reçus, lorsque, par suite d'un changement de circonstances, l'exécution en est devenue pour lui soit extrêmement difficile, soit sérieusement dommageable. |

|  |  |
| --- | --- |
| **Articolul 1.007 Soluţionarea cererii de revizuire**(1) Cu respectarea, pe cât posibil, a voinţei dispunătorului, instanţa de judecată sesizată cu cererea de revizuire poate să dispună modificări cantitative sau calitative ale condiţiilor sau ale sarcinilor care afectează liberalitatea ori să le grupeze cu acelea similare provenind din alte liberalităţi.(2) Instanţa de judecată poate autoriza înstrăinarea parţială sau totală a obiectului liberalităţii, stabilind ca preţul să fie folosit în scopuri conforme cu voinţa dispunătorului, precum şi orice alte măsuri care să menţină pe cât posibil destinaţia urmărită de acesta. | - art. 900-4 fr.: Le juge saisi de la demande en révision peut, selon les cas et même d'office, soit réduire en quantité ou périodicité les prestations grevant la libéralité, soit en modifier l'objet en s'inspirant de l'intention du disposant, soit même les regrouper, avec des prestations analogues résultant d'autres libéralités.Il peut autoriser l'aliénation de tout ou partie des biens faisant l'objet de la libéralité en ordonnant que le prix en sera employé à des fins en rapport avec la volonté du disposant.Il prescrit les mesures propres à maintenir, autant qu'il est possible, l'appellation que le disposant avait entendu donner à sa libéralité. |

|  |  |
| --- | --- |
| **Articolul 1.008 Înlăturarea efectelor revizuirii**Dacă motivele care au determinat revizuirea condiţiilor sau a sarcinilor nu mai subzistă, persoana interesată poate cere înlăturarea pentru viitor a efectelor revizuirii. | - art. 900-7 fr.: Si, postérieurement à la révision, l'exécution des conditions ou des charges, telle qu'elle était prévue à l'origine, redevient possible, elle pourra être demandée par les héritiers. |

Secţiunea referitoare la revizuirea condiţiilor şi sarcinilor nu exista în vechiul cod civil. Textele au fost inspirate de reforma succesorală franceză din 2006.

**Secţiunea a 6-a Dispoziţii speciale**

|  |  |
| --- | --- |
| **Articolul 1.009 Clauzele considerate nescrise**(1) Este considerată nescrisă clauza prin care, sub sancţiunea desfiinţării liberalităţii sau restituirii obiectului acesteia, beneficiarul este obligat să nu conteste validitatea unei clauze de inalienabilitate ori să nu solicite revizuirea condiţiilor sau a sarcinilor. |  |
| (2) De asemenea, este considerată nescrisă dispoziţia testamentară prin care se prevede dezmoştenirea ca sancţiune pentru încălcarea obligaţiilor prevăzute la alin. (1) sau pentru contestarea dispoziţiilor din testament care aduc atingere drepturilor moştenitorilor rezervatari ori sunt contrare ordinii publice sau bunelor moravuri. | - art.1.074 civ. |

|  |  |
| --- | --- |
| **Articolul 1.010 Confirmarea liberalităţilor.** Confirmarea unei liberalităţi de către moştenitorii universali ori cu titlu universal ai dispunătorului atrage renunţarea la dreptul de a opune viciile de formă sau orice alte motive de nulitate, fără ca prin această renunţare să se prejudicieze drepturile terţilor. | - art. 1.167 alin. 3 c.c.: Confirmarea sau ratificarea, sau executarea voluntară a unei donaţiuni, făcută de catre erezii sau reprezentanţii donatorului\*), după moartea sa, ţine loc de renunţare, atât în privinţa viciilor de formă, cât şi în privinţa oricărei alte excepţii.\*)succesorii în drepturi ai donatorului |

 **.** Art. 1.010 civ. prevede o excepţie importantă de la regula conform căreia numai nulitatea relativă poate fi acoperită prin confirmare. În materie de liberalităţi, nulitatea absolută pentru nerespectarea condiţiilor de formă poate fi acoperită prin executarea voluntară de către succesorii cu vocaţie universală (moştenitori legali, legatari universali sau cu titlu universal).

**Capitolul II Donaţia**

**Secţiunea 1 Încheierea contractului**

|  |  |
| --- | --- |
| **Articolul 1.011 Forma donaţiei**. (1) Donaţia se încheie prin înscris autentic, sub sancţiunea nulităţii absolute. | - art. 813 c.c.: Toate donaţiunile se fac prin act autentic.-art. 1.068 c.c.: Donatorul nu poate repara prin niciun act confirmativ viciile unei donaţii între vii; nulă în privinţa formei, ea trebuie să se refacă cu formele legiuite.- art. 225 Reg.: (1) În cazul în care actul notarial se încheie în formă autentică de către notarul public, acesta se întocmeşte, potrivit legii, într-un singur exemplar original, care se păstrează în arhiva biroului notarial.(2)Fiecărei persoane parte în act i se eliberează, la cerere, în numărul solicitat, duplicate de pe actul original, care au aceeaşi forţă probantă ca şi originalul şi, dacă actul constată o creanţă certă, lichidă şi exigibilă, constituie, ca şi originalul, titlu executoriu.(3)După identificarea părţilor, a mandatarilor acestora sau a reprezentanţilor legali ori convenţionali, notarul public aduce la cunoştinţa acestora conţinutul actului supus autentificării, îi întreabă dacă i-au înţeles conţinutul şi consecinţele juridice şi dacă cele cuprinse în act reprezintă voinţa părţilor.(4)Luarea consimţământului se face prin semnarea actului de către părţi, de reprezentanţii acestora, de cei chemaţi a încuviinţa actele pe care părţile le întocmesc şi, după caz, de martorii-asistenţi. Părţile declară că au citit actul sau că acesta le-a fost citit în întregime, i-au înţeles conţinutul şi consecinţele juridice şi că cele cuprinse în act reprezintă voinţa părţilor.(5)La luarea consimţământului prin interpret, actul notarial va fi semnat şi de către acesta.(6)Duplicatul eliberat la autentificarea actului reprezintă redarea fidelă a conţinutului actului notarial şi a încheierii de autentificare originale, cu excepţia semnăturii părţilor şi a notarului public. În locul semnăturilor originale ale părţilor şi notarului public se menţionează numele şi prenumele fiecărui semnatar. Pe prima pagină a duplicatului se va aplica o parafă cu menţiunea "DUPLICAT". La finalul duplicatului eliberat la autentificarea actului notarial îndeplinit, după încheierea de autentificare, se introduce formula de duplicat cu următorul cuprins, sub care notarul public semnează şi aplică sigiliul:"Prezentul duplicat s-a întocmit în ......... exemplare, de .........., notar public, astăzi, data autentificării actului, şi are aceeaşi forţă probantă ca originalul." În cazul înscrisurilor prevăzute la art. 101 din lege, formula de duplicat va avea următorul conţinut:"Prezentul duplicat s-a întocmit în ....... exemplare, de ........, notar public, astăzi, data autentificării actului, are aceeaşi forţă probantă ca originalul şi constituie titlu executoriu în condiţiile legii."(7)Un exemplar al duplicatului eliberat la autentificare se arhivează împreună cu originalul actului păstrat în arhiva notarului public.(8)În vederea îndeplinirii operaţiunilor de publicitate a actului juridic încheiat în formă autentică, notarul public comunică fiecărui registru de publicitate câte un duplicat eliberat la autentificarea actului. Duplicatele eliberate părţilor la autentificarea actului şi cele comunicate registrelor de publicitate au numărul actului autentic încheiat într-un singur exemplar original.(9)În cazul în care actul notarial se încheie în afara sediului biroului notarial, în încheiere se va menţiona locul în care s-au luat consimţământul şi semnătura fiecărei părţi.- art. 228 Reg.: (1) În vederea autentificării actelor juridice constitutive sau translative de drepturi reale imobiliare, notarul public este obligat să verifice situaţia juridică a bunului imobil, sarcinile bunului şi, după caz, regimul matrimonial al părţilor. Notarul public răspunde pentru nemenţionarea în actul notarial întocmit a sarcinilor şi măsurilor de indisponibilizare a bunurilor, înscrise în registrele de publicitate şi comunicate acestuia în scris, la cererea lui, de către registrele respective, registre pe care are obligaţia legală să le verifice la data încheierii actului notarial.(2)În aplicarea alin. (1), notarul public va solicita părţilor prezentarea titlurilor de proprietate ale înstrăinătorului şi, după caz, va obţine în numele şi pe cheltuiala acestuia certificatul de sarcini sau extrasul de carte funciară de autentificare ori, după caz, de informare şi certificatul sau adeverinţa eliberată de RNNRM. Notarul public va putea obţine, în numele şi pe cheltuiala părţilor, certificatul de atestare fiscală, precum şi documentaţia cerută de alte legi speciale.(3)În cazul unui teren, în actul notarial se va menţiona dacă acesta se află în intravilanul sau extravilanul localităţii pe baza menţiunilor existente în titlul de proprietate sau, în lipsa acestor menţiuni în titlul de proprietate, pe baza dovezilor eliberate de autorităţile administrative competente. [...] |
| (2) Nu sunt supuse dispoziţiei alin. (1) donaţiile indirecte, cele deghizate şi darurile manuale. |  |
| (3) Bunurile mobile care constituie obiectul donaţiei trebuie enumerate şi evaluate într-un înscris, chiar sub semnătură privată, sub sancţiunea nulităţii absolute a donaţiei. | - art. 827 c.c.: Orice act de donatiune de mobile este valabil numai pentru obiectele trecute într-un act estimativ subsemnat de donator şi donatar.- art. 973 alin. 2 şi 3 c.c.1940: Bunurile mobile care fac obiectul donaţiunii, se vor arăta şi preţui într-un înscris, chiar privat, care se va semna de donator şi donatar.Donaţiunea încheiată cu călcarea vreuneia din aceste dispoziţiuni, va fi nulă. |
| (4) Bunurile mobile corporale cu o valoare de până la 25.000 lei pot face obiectul unui dar manual, cu excepţia cazurilor prevăzute de lege. Darul manual se încheie valabil prin acordul de voinţe al părţilor, însoţit de tradiţiunea bunului. | - art. 783 it.: La donazione di modico valore che ha per oggetto beni mobili è valida anche se manca l'atto pubblico, purché vi sia stata la tradizione.La modicità deve essere valutata anche in rapporto alle condizioni economiche del donante. |

 Pentru a se consolida rolul protector pentru consimţământ al formalismului în materia contractului de donaţie, Comisia de amendare a codului din 2004 limitase iniţial câmpul de aplicare al donaţiei sub forma darului manual (alin. 4) la bunurile mobile corporale de valoare redusă – urmând modul de redactare al art. 783 it. Ultimul text prevede că în aprecierea valorii reduse a bunurilor care constituie obiectul darului manual urmează să se ţină seama de starea materială a donatorului; criteriul italian a fost abandonat ulterior în favoarea unei valori precise.

|  |  |
| --- | --- |
| **Articolul 1.012 Înregistrarea donaţiei autentice**. În scop de informare a persoanelor care justifică existenţa unui interes legitim, notarul care autentifică un contract de donaţie are obligaţia să înscrie de îndată acest contract în registrul naţional notarial, ţinut în format electronic, potrivit legii. Dispoziţiile în materie de carte funciară rămân aplicabile. | - art. 12 LNP: Notarul public îndeplineşte următoarele acte şi proceduri notariale: [...] b)autentificarea înscrisurilor; [...].- art. 18 LNP: (1) Activitatea notarială a misiunilor diplomatice şi oficiilor consulare ale României se desfăşoară pe baza legii române şi a înţelegerilor internaţionale la care România este parte, precum şi potrivit uzanţelor internaţionale.(2) La cererea persoanelor fizice având cetăţenia română, precum şi a persoanelor juridice române, misiunile diplomatice şi oficiile consulare ale României îndeplinesc următoarele acte notariale:[...] b) autentificarea înscrisurilor, cu excepţia actelor juridice între vii cu efect constitutiv sau translativ de proprietate şi a actelor privind alegerea, modificarea şi lichidarea regimului matrimonial; [...].- art. 230 alin. 1 Reg.: După autentificarea testamentelor, a contractelor de donaţie şi a revocării acestora, notarul public are obligaţia de a proceda, de îndată, la înscrierea actelor în RNNEL. |

|  |  |
| --- | --- |
| **Articolul 1.013 Formarea contractului**(1) Oferta de donaţie poate fi revocată cât timp ofertantul nu a luat cunoştinţă de acceptarea destinatarului. Incapacitatea sau decesul ofertantului atrage caducitatea acceptării.(2) Oferta nu mai poate fi acceptată după decesul destinatarului ei. Moştenitorii destinatarului pot însă comunica acceptarea făcută de acesta.(3) Oferta de donaţie făcută unei persoane lipsite de capacitate de exerciţiu se acceptă de către reprezentantul legal.(4) Oferta de donaţie făcută unei persoane cu capacitate de exerciţiu restrânsă poate fi acceptată de către aceasta, cu încuviinţarea ocrotitorului legal. |  |

|  |  |
| --- | --- |
| **Articolul 1.014 Promisiunea de donaţie** (1) Sub sancţiunea nulităţii absolute, promisiunea de donaţie este supusă formei autentice. |  |
| (2) În caz de neexecutare din partea promitentului, promisiunea de donaţie nu conferă beneficiarului decât dreptul de a pretinde daune-interese echivalente cu cheltuielile pe care le-a făcut şi avantajele pe care le-a acordat terţilor în considerarea promisiunii. | - art. 1.812 qb.: La promesse d’une donation n’équivaut pas à donation; elle ne confère au bénéficiaire de la promesse que le droit de réclamer du promettant, à défaut par ce dernier de remplir sa promesse, des dommages-intérêts équivalents aux avantages que ce bénéficiaire a concédé et aux frais qu’il a fait en considération de la promesse. |

|  |  |
| --- | --- |
| **Articolul 1.015 Principiul irevocabilităţii** (1) Donaţia nu este valabilă atunci când cuprinde clauze ce permit donatorului să o revoce prin voinţa sa. | - art. 1.822 qb.: La donation entre vifs stipulée révocable suivant la seule discrétion du donateur est nulle, alors même qu’elle est faite par contrat de mariage ou d’union civile. |
| (2) Astfel, este lovită de nulitate absolută donaţia care:a) este afectată de o condiţie a cărei realizare depinde exclusiv de voinţa donatorului; | - art. 822 c.c.: Este nulă orice donatiune făcută cu condiţii a căror îndeplinire atârnă numai de voinţa donatorului. |
| b) impune donatarului plata datoriilor pe care donatorul le-ar contracta în viitor, dacă valoarea maximă a acestora nu este determinată în contractul de donaţie; | - art. 823 c.c. : Este asemenea nulă, dacă s-a făcut sub condiţia de a se satisface datorii sau sarcini care nu existau la epoca donaţiunii sau care nu erau arătate în actul de donaţiune. |
| c) conferă donatorului dreptul de a denunţa unilateral contractul;  |  |
| d) permite donatorului să dispună în viitor de bunul donat, chiar dacă donatorul moare fără să fi dispus de acel bun. Dacă dreptul de a dispune vizează doar o parte din bunurile donate, nulitatea operează numai în privinţa acestei părţi. | - art. 824 c.c.: Când donatorul şi-a rezervat dreptul de a dispune de un obiect cuprins în donaţiune, sau de o sumă determinată din bunurile dăruite, dacă moare, fără să fi dispus de dânsele, un asemenea obiect sau asemenea sumă rămâne erezilor donatorului. |

|  |  |
| --- | --- |
| **Articolul 1.016 Întoarcerea convenţională**(1) Contractul poate să prevadă întoarcerea bunurilor dăruite, fie pentru cazul când donatarul ar predeceda donatorului, fie pentru cazul când atât donatarul, cât şi descendenţii săi ar predeceda donatorului.(2) În cazul în care donaţia are ca obiect bunuri supuse unor formalităţi de publicitate, atât dreptul donatarului, cât şi dreptul de întoarcere sunt supuse acestor formalităţi. | - art. 825 civ.: Donatorul poate stipula întoarcerea bunurilor dăruite, atât în cazul când donatarul ar muri înaintea lui, cât şi în cazul când donatarul şi descendenţii săi ar muri înaintea sa. Aceste stipulaţii însă nu se pot face decât în favoarea donatorului.- art. 978 alin. 1 c.c.1940: Doantorul poate stipula întoarcerea bunurilor dăruite, atât pentru cazul când donatarul ar muri înaintea lui,cât şi pentru cazul când şi donatarul şi descendenţii săi ar muri înaintea sa. |

**Secţiunea a 2-a Efectele donaţiei**

|  |  |
| --- | --- |
| **Articolul 1.017 Răspunderea donatorului**. În executarea donaţiei, dispunătorul răspunde numai pentru dol şi culpă gravă. |  |

|  |  |
| --- | --- |
| **Articolul 1.018 Garanţia contra evicţiunii**(1) Donatorul nu răspunde pentru evicţiune decât dacă a promis expres garanţia sau dacă evicţiunea decurge din fapta sa ori dintr-o împrejurare care afectează dreptul transmis, pe care a cunoscut-o şi nu a comunicat-o donatarului la încheierea contractului.(2) În cazul donaţiei cu sarcini, în limita valorii acestora, donatorul răspunde pentru evicţiune ca şi vânzătorul. | - art. 828 c.c.: Donatorul nu este responsabil de evicţiune către donatar pentru lucrurile dăruite. Donatorul este responsabil de evicţiune când el a promis expres garanţia. Este asemenea responsabil când evicţiunea provine din faptul său, când este în chestiune o donaţiune care impune sarcini donatorului; într-acest caz însă, garanţia este obligatorie numai până la suma sarcinilor.- art. 1.827 alin. 2 qb.: [...] le donataire evincé peut recouvrer du donateur les frais payés en raison de la donation, au-délà de l’avantage qu’il en retire, si l’éviction, totale ou partielle, provient d’un vice du droit transféré que le donateur connaissait mais n’a pas révélé lors de la donation. |

|  |  |
| --- | --- |
| **Articolul 1.019 Garanţia contra viciilor ascunse**(1) Donatorul nu răspunde pentru viciile ascunse ale bunului donat.(2) Totuşi, dacă a cunoscut viciile ascunse şi nu le-a adus la cunoştinţa donatarului la încheierea contractului, donatorul este ţinut să repare prejudiciul cauzat donatarului prin aceste vicii.(3) În cazul donaţiei cu sarcini, în limita valorii acestora, donatorul răspunde pentru viciile ascunse ca şi vânzătorul. | - art. 798 it.: Salvo patto speciale, la garanzia del donante non si estende ai vizzi della cosa, ameno che il donante sia stato in dolo.- art. 1828 qb.: Le donataire ne réponds pas des vices cachés qui affectent le bien donné.Toutefois, il est tenu de réparer le préjudice causé au donataire en raison d’un vice qui porte atteinte à son intégritéphysique, s’il connaissait ce vice et ne l’a pas révélé lors de la donation. |

**Secţiunea a 3-a Revocarea donaţiei**

§1. Dispoziţii comune

|  |  |
| --- | --- |
| **Articolul 1.020 Cauzele de revocare.** Donaţia poate fi revocată pentru ingratitudine şi pentru neexecutarea fără justificare a sarcinilor la care s-a obligat donatarul. | - art. 829 c.c.: Donaţiunea între vii se revoca, pentru neîndeplinirea condiţiilor cu care s-a făcut, pentru ingratitudine şi pentru naştere de copii în urma donaţiunii. |

 Modul în care a fost reglementată această secţiune a ţinut seama de faptul că ingratitudinea este o cauză generală de revocare a donaţiilor, în timp ce neexecutarea sarcinii vizează numai donaţiile cu sarcini.

|  |  |
| --- | --- |
| **Articolul 1.021 Modul de operare**. Revocarea pentru ingratitudine şi pentru neîndeplinirea sarcinilor nu operează de drept. | - art. 832 c.c.: Revocarea pentru neîndeplinirea condiţiilor şi pentru ingratitudine nu se face de drept niciodată. |

|  |  |
| --- | --- |
| **Articolul 1.022 Revocarea promisiunii de donaţie**(1) Promisiunea de donaţie se revocă de drept dacă anterior executării sale se iveşte unul dintre cazurile de revocare pentru ingratitudine prevăzute la art. 1023.(2) De asemenea, promisiunea de donaţie se revocă de drept şi atunci când, anterior executării sale, situaţia materială a promitentului s-a deteriorat într-o asemenea măsură încât executarea promisiunii a devenit excesiv de oneroasă pentru acesta ori promitentul a devenit insolvabil. |  |

§2. Revocarea pentru ingratitudine

|  |  |
| --- | --- |
| **Articolul 1.023 Cazuri**. Donaţia se revocă pentru ingratitudine în următoarele cazuri:a) dacă donatarul a atentat la viaţa donatorului, a unei persoane apropiate lui sau, ştiind că alţii intenţionează să atenteze, nu l-a înştiinţat;b) dacă donatarul se face vinovat de fapte penale, cruzimi sau injurii grave faţă de donator;c) dacă donatarul refuză în mod nejustificat să asigure alimente donatorului ajuns în nevoie, în limita valorii actuale a bunului donat, ţinându-se însă seama de starea în care se afla bunul la momentul donaţiei. | - art. 831 c.c.: Donaţiunea între vii se revocă pentru ingratitudine în cazurile următoare: 1. Dacă donatarul a atentat la viaţa donatorului. 2. Dacă este culpabil în privinţă-i de delicte, cruzimi sau injurii grave. 3. Dacă fără cuvânt îi refuză alimente. |

|  |  |
| --- | --- |
| **Articolul 1.024 Cererea de revocare**(1) Dreptul la acţiunea prin care se solicită revocarea pentru ingratitudine se prescrie în termen de un an din ziua în care donatorul a ştiut că donatarul a săvârşit fapta de ingratitudine.(2) Acţiunea în revocare pentru ingratitudine poate fi exercitată numai împotriva donatarului. Dacă donatarul moare după introducerea acţiunii, aceasta poate fi continuată împotriva moştenitorilor. | - art. 833 c.c.: Cererea de revocare pentru ingratitudine trebuie făcută în termen de un an din ziua faptului, sau din ziua când donatorul a cunoscut faptul. Acţiunea de revocare nu se poate intenta în contra erezilor donatarului, nici de erezii donatorului în contra donatarului, afară numai dacă, în acest caz, acţiunea s-a intentat de donator, sau donatorul a murit în anul în care se putea intenta acţiunea. |
| (3) Cererea de revocare nu poate fi introdusă de moştenitorii donatorului, cu excepţia cazului în care donatorul a decedat în termenul prevăzut la alin. (1) fără să îl fi iertat pe donatar. De asemenea, moştenitorii pot introduce acţiunea în revocare în termen de un an de la data morţii donatorului, dacă acesta a decedat fără să fi cunoscut cauza de revocare. | - art. 985 alin. 5 c.c.1940: Revocarea nu va putea fi pronunţată după moartea donatarului sau dacă vina acestuia a fost iertată de donator. |
| (4) Acţiunea pornită de donator poate fi continuată de moştenitorii acestuia. |  |

|  |  |
| --- | --- |
| **Articolul 1.025 Efectele generale ale revocării** (1) În caz de revocare pentru ingratitudine, dacă restituirea în natură a bunului donat nu este posibilă, donatarul va fi obligat să plătească valoarea acestuia, socotită la data soluţionării cauzei.(2) În urma revocării donaţiei pentru ingratitudine, donatarul va fi obligat să restituie fructele pe care le-a perceput începând cu data introducerii cererii de revocare a donaţiei. | - art. 834 alin. 2 c.c.: În caz de revocare, donatarul se condamnă a întoarce valoarea obiectelor înstrăinate, după estimaţia ce li s-ar face în timpul cererii; se condamnă asemenea a întoarce veniturile din ziua cererii. |

|  |  |
| --- | --- |
| **Articolul 1.026 Efectele speciale ale revocării**. Revocarea pentru ingratitudine nu are niciun efect în privinţa drepturilor reale asupra bunului donat dobândite de la donatar, cu titlu oneros, de către terţii de bună-credinţă şi nici asupra garanţiilor constituite în favoarea acestora. În cazul bunurilor supuse unor formalităţi de publicitate, dreptul terţului trebuie să fi fost înscris anterior înregistrării cererii de revocare în registrele de publicitate aferente. | - art. 834 alin. 1 c.c.: Revocarea pentru ingratitudine nu poate infirma nici înstrăinările făcute de donatar, nici ipotecile sau alte sarcini reale, cu care el ar fi putut greva obiectul dăruit; este neapărat ca acestea să se fi făcut înaintea inscripţiei extractului cererii de revocare pe marginea transcripţiei prescrisă prin art. 818. |

§3. Revocarea pentru neexecutarea sarcinii.

|  |  |
| --- | --- |
| **Articolul 1.027 Acţiunile în caz de neexecutare a sarcinii**. (1) Dacă donatarul nu îndeplineşte sarcina la care s-a obligat, donatorul sau succesorii săi în drepturi pot cere fie executarea sarcinii, fie revocarea donaţiei.(2) În cazul în care sarcina a fost stipulată în favoarea unui terţ, acesta poate cere numai executarea sarcinii.(3) Dreptul la acţiunea prin care se solicită executarea sarcinii sau revocarea donaţiei se prescrie în termen de 3 ani de la data la care sarcina trebuia executată. |  |

|  |  |
| --- | --- |
| **Articolul 1.028 Întinderea obligaţiei de executare**. Donatarul este ţinut să îndeplinească sarcina numai în limita valorii bunului donat, actualizată la data la care sarcina trebuia îndeplinită. |  |

|  |  |
| --- | --- |
| **Articolul 1.029 Efecte**. Când donaţia este revocată pentru neîndeplinirea sarcinilor, bunul reintră în patrimoniul donatorului liber de orice drepturi constituite între timp asupra lui, sub rezerva dispoziţiilor art. 1.648. | - art. 830 c.c.: Când donatiunea este revocată pentru neîndeplinirea condiţiilor, bunurile reintră în mâna donatorului, libere de orice sarcină şi ipotecă. |

**Secţiunea a 4-a Donaţiile făcute viitorilor soţi în vederea căsătoriei şi donaţiile între soţi**

|  |  |
| --- | --- |
| **Articolul 1.030 Caducitatea donaţiilor**. Donaţiile făcute viitorilor soţi sau unuia dintre ei, sub condiţia încheierii căsătoriei, nu produc efecte în cazul în care căsătoria nu se încheie. |  |

|  |  |
| --- | --- |
| **Articolul 1.031 Revocabilitatea donaţiei între soţi**. Orice donaţie încheiată între soţi este revocabilă numai în timpul căsătoriei. | - art. 937 c.c.: Orice donaţiune făcută între soţi în timpul maritagiului este revocabilă. Revocarea se poate cere de femeie, fără nici o autorizaţie.O asemenea donaţiune nu este revocabilă pentru că în urmă s-au născut copii. |

|  |  |
| --- | --- |
| **Articolul 1.032 Nulitatea donaţiei între soţi**. Nulitatea căsătoriei atrage nulitatea relativă a donaţiei făcute soţului de rea-credinţă. |  |

|  |  |
| --- | --- |
| **Articolul 1.033 Donaţiile simulate**(1) Este lovită de nulitate orice simulaţie în care donaţia reprezintă contractul secret în scopul de a eluda revocabilitatea donaţiilor între soţi. | - art. 940 c.c.: Soţii nu pot să-şi dăruiască indirect mai mult decât s-a arătat mai sus. Orice donaţiune, deghizată sau făcută unei persoane interpuse, este nulă. |
| (2) Este prezumată persoană interpusă, până la proba contrară, orice rudă a donatarului la a cărei moştenire acesta ar avea vocaţie în momentul donaţiei şi care nu a rezultat din căsătoria cu donatorul. | - art. 1.100 CN: Seront réputées faites à des personnes interposées,les donations de l’un des époux aux enfants ou à l’un des enfants de l’autre époux issus d’unautre mariage,et celles faites parle donateur aux parents dont l’autre époux sera héritier présomptif au jour de la donation, encore que ce dernier n’ait point survécu à son parent donataire.- art. 941 c.c.: Sunt reputate persoane interpuse copiii ce soţul donatar are din altă căsătorie, asemenea sunt reputate şi rudele soţului donatar, la a căror ereditate acesta este chemat în momentul donaţiei. |

**Capitolul III Testamentul**

**Secţiunea 1 Dispoziţii generale**

|  |  |
| --- | --- |
| **Articolul 1.034 Noţiune.** Testamentul este actul unilateral, personal şi revocabil prin care o persoană, numită testator, dispune, în una dintre formele cerute de lege, pentru timpul când nu va mai fi în viaţă. | - art. 802 c.c.: Testamentul este un act revocabil prin care testatorul dispune, pentru timpul încetării sale din viaţă, de tot sau parte din avutul său.- art. 984 şi 986 civ. |

|  |  |
| --- | --- |
| **Articolul 1.035 Conţinutul testamentului.** Testamentul conţine dispoziţii referitoare la patrimoniul succesoral sau la bunurile ce fac parte din acesta, precum şi la desemnarea directă sau indirectă a legatarului. Alături de aceste dispoziţii sau chiar şi în lipsa unor asemenea dispoziţii, testamentul poate să conţină dispoziţii referitoare la partaj, revocarea dispoziţiilor testamentare anterioare, dezmoştenire, numirea de executori testamentari, sarcini impuse legatarilor sau moştenitorilor legali şi alte dispoziţii care produc efecte după decesul testatorului. | - art. 80 civ. **Respectarea voinţei persoanei decedate**: (1) Orice persoană poate determina felul propriilor funeralii şi poate dispune cu privire la corpul său după moarte. În cazul celor lipsiţi de capacitate de exerciţiu sau al celor cu capacitate de exerciţiu restrânsă este necesar şi consimţământul scris al părinţilor sau, după caz, al tutorelui. […]- art. 81 civ. **Prelevarea de la persoanele decedate**. Prelevarea de organe, ţesuturi şi celule umane, în scop terapeutic sau ştiinţific, de la persoanele decedate se efectuează numai în condiţiile prevăzute de lege, cu acordul scris, exprimat în timpul vieţii, al persoanei decedate […].- art. 113 civ. **Persoanele care nu pot fi numite tutore**. (1) Nu poate fi tutore:[…]g) cel înlăturat prin înscris autentic sau prin testament de către părintele care exercita singur, în momentul morţii, autoritatea părintească. […]- art. 114 civ. **Desemnarea tutorelui de către părinte**. (1) Părintele poate desemna, prin act unilateral sau prin contract de mandat, încheiate în formă autentică, ori, după caz, prin testament, persoana care urmează a fi numită tutore al copiilor săi. […]- art. 15 alin. 1 OG nr. 26/2000: Fundaţia este subiectul de drept înfiinţat de una sau mai multe persoane care, pe baza unui act juridic între vii ori pentru cauză de moarte, constituie un patrimoniu afectat, în mod permanent şi irevocabil, realizării unui scop de interes general sau, după caz, al unor colectivităţi.- art. 416 civ. **Formele recunoaşterii**. (1) Recunoaşterea poate fi făcută prin declaraţie la serviciul de stare civilă, prin înscris autentic sau prin testament.[…] (3) Recunoaşterea, chiar dacă a fost făcută prin testament, este irevocabilă.- art. 229 alin. 2 Reg.: Notarul public este obligat ca, în cel mult 10 zile de la autentificarea unui testament sau a altui înscris prin care se recunoaşte un copil din afara căsătoriei, să comunice oficiului de stare civilă de la locul naşterii copilului un exemplar al înscrisului sau, după caz, partea de testament, în extras, referitoare la recunoaştere.- art. 627 civ. **Clauza de inalienabilitate. Condiţii. Domeniu de aplicare**. (1) Prin convenţie sau testament se poate interzice înstrăinarea unui bun, însă numai pentru o durată de cel mult 49 de ani şi dacă există un interes serios şi legitim. Termenul începe să curgă de la data dobândirii bunului. […]- art. 792 civ. **Calitatea de administrator al bunurilor altuia**(1) Persoana care este împuternicită, prin legat sau convenţie, cu administrarea unuia sau mai multor bunuri, a unei mase patrimoniale sau a unui patrimoniu care nu îi aparţine are calitatea de administrator al bunurilor altuia.(2) Împuternicirea prin legat produce efecte dacă este acceptată de administratorul desemnat.[...]- art. 2.634 **Alegerea legii aplicabile**(1) O persoană poate să aleagă, ca lege aplicabilă moştenirii în ansamblul ei, legea statului a cărui cetăţenie o are. […] (3) Declaraţia de alegere a legii aplicabile trebuie să îndeplinească, în ceea ce priveşte forma, condiţiile unei dispoziţii pentru cauză de moarte. Tot astfel, modificarea sau revocarea de către testator a unei asemenea desemnări a legii aplicabile trebuie să îndeplinească, în ceea ce priveşte forma, condiţiile de modificare sau de revocare a unei dispoziţii pentru cauză de moarte. |

Comisia care a lucrat în perioada 2006-2008 a propus corect definiţia testamentului în art. 1034 civ., pe care l-a însoţit cu art. 1.035 civ. pentru a-i evidenţia caracterul de tipar juridic, după ce în art. 984 şi 986 civ. se conturase cadrul general al noţiunii de liberalitate.

Art. 743 din versiunea 2004 a noului cod civil mergea în continuare pe urmele comisiei lui Cuza şi definea testamentul[[5]](#footnote-5), încercând să perfecţioneze criticatul art. 802 c.c. Comisia de redactare a amendamentelor a reformulat textul, considerând că legatul este liberalitatea, iar nu testamentul. Ca urmare a definit la art. 986 civ. legatul, urmând ca testamentul să fie abordat în partea specială dedicată formei de manifestare a liberalităţilor. Nu au fost incluse în definiţia legatului şi caracterele juridice ale acestuia, deoarece s-a apreciat că ar fi o tehnică legislativă inadecvată, putându-se omite alte caractere juridice care nu ar fi cuprinse în enumerare. S-a estimat că doctrina şi jurisprudenţa vor decela respectivele caractere, fără a fi necesară enumerarea lor expresă în cod.

Aceeaşi comisie a eliminat din enumerarea exemplificativă a tezei secunde de la art. 1035 referirea la „recunoaşterea unui copil” (conţinută în art. 784 al Proiectului din 2004). Motivul invocat a fost că acest act nu ar corespunde definirii testamentului ca act de ultimă voinţă. Este adevărat că recunoaşterea de paternitate/maternitate produce efecte imediate şi irevocabile, netrebuind să aştepte deschiderea moştenirii pentru aceasta (abrogatele art. 48 alin. 3 şi 57 alin. 3 c.fam., respectiv actualul art. 416 alin. 3 civ.); dar eliminarea este prea pedantă, câtă vreme art. 416 alin. 1 civ. permite neîndoielnic recunoaşterea unui copil prin testament.

Caracterul exemplificativ al enumerării permite însă includerea în conţinutul testamentului şi a altor aspecte: dispoziţii cu privire la funeralii şi la soarta corpului testatorului (art. 80 civ.), respectiv la utilizarea acestuia în scop terapeutic sau ştiinţific (art. 81 civ.); împiedicarea de a fi tutore (art. 113 alin. 1 lit. g civ.); desemnarea unui tutore (art. 114 alin. 1 civ.); înfiinţarea unei fundaţii (art. 15 OG nr. 26/2000); clauza de inalienabilitate (art. 627 civ.); desemnarea unui administrator al bunurilor altuia (art. 792 civ.); alegerea legii cetăţeniei ca lege aplicabilă propriei moşteniri (art. 2634 civ.).

|  |  |
| --- | --- |
| **Articolul 1.036 Testamentul reciproc.** Sub sancţiunea nulităţii absolute a testamentului, două sau mai multe persoane nu pot dispune, prin acelaşi testament, una în favoarea celeilalte sau în favoarea unui terţ. | - art. 968 CN (fr.): Un testament ne pourra être fait dans le même acte par deux ou plusieurs personnes soit au profit d'un tiers, soit à titre de disposition réciproque ou mutuelle.- art. 857 c.civ.: Două sau mai multe persoane nu pot testa prin acelaşi act, una în favoarea celeilalte, sau în favoarea unei a treia persoane. |

Textul nu se deosebeşte pe fond de cel din codul de la 1864, doar nota marginală semnalează înlocuirea denumirii doctrinare de conjunctiv cu cea de reciproc. Comisia de redactare a amendamentelor a dorit să evite confuzia între testamentul conjunctiv şi legatul conjunctiv, numindu-l pe primul testament reciproc.

În practica şi literatura noastră a existat o controversă asupra naturii prohibirii de la 857 c.c.: de fond sau de formă? Într-o opinie, interdicţia testamentului reciproc ar fi una de fond, cu scopul de a păstra caracterul unilateral al ultimei voinţe. Art. 857 c.c. se află însă în secțiunea din codul lui Cuza intitulată „Reguli generale pentru forma testamentelor”. Pornind de la amplasarea în cod şi studiind originile istorice ale interdicţiei, Chirică [2003] a demonstrat convingător faptul că justă este opinia celor care situează prohibirea în rândul condiţiilor de formă. Argumentaţia rămâne valabilă şi în noul cod.

Deşi în codul din 2011 textul legal a fost mutat în secţiunea de dispoziţii generale, raţiunea rămâne aceeaşi: testamentul rămânând esenţialmente revocabil, trebuie împiedicată ajungerea la desfiinţarea unilaterală de către unul dintre dispunători a voinţei celuilalt când acestea sunt indisolubile pentru că se găsesc reunite formal în acelaşi act. Aşa cum se arată de Alexandresco [1914], „legiutorul a voit să curme din rădăcină dificultăţile asupra cărora tribunalele erau altă dată în divergenţă, căci dacă testamentele conjunctive ar fi permise astăzi, [...] nu s’ar puteà ştì dacă revocarea unuia din ele aduce, ca consecinţă neapărată, revocarea celuilalt”.

În practică, situaţia apare mai frecvent în testamentele prin care soţii urmăresc să se conforteze patrimonial între ei. Sancţiunea nulităţii absolute va lovi o dispoziţie de ultimă voinţă având următoarea formulare: „Eu, A şi eu, B dispunem ca primul care va deceda să fie moştenit de celălalt”, urmat de semnăturile celor doi testatori A şi B. Sancţiunea nu va interveni însă dacă actul conţine formularea următoare: „Eu, A, dispun ca B să mă moştenească, dacă voi deceda primul” urmat de semnătura lui A şi de „Eu, B, dispun ca A să mă moştenească, dacă voi deceda primul” urmat de semnătura lui B; suntem în această ipoteză în faţa a două legate distincte, chiar dacă sunt scrise pe acelaşi suport.

|  |  |
| --- | --- |
| **Articolul 1.037 Proba testamentului**(1) Orice persoană care pretinde un drept ce se întemeiază pe un testament trebuie să dovedească existenţa şi conţinutul lui în una dintre formele prevăzute de lege.(2) Dacă testamentul a dispărut printr-un caz fortuit sau de forţă majoră ori prin fapta unui terţ, fie după moartea testatorului, fie în timpul vieţii sale, însă fără ca acesta să îi fi cunoscut dispariţia, valabilitatea formei şi cuprinsul testamentului vor putea fi dovedite prin orice mijloc de probă. | - art. 1.191 alin. 1 şi 2 c.c.: Dovada actelor juridice al căror obiect are o valoare ce depășește suma de 250 lei, chiar pentru depozit voluntar, nu se poate face decât sau prin act autentic, sau prin act sub semnătură privată.Nu se va primi niciodată o dovadă prin martori, în contra sau peste ceea ce cuprinde actul, nici despre ceea ce se pretinde că s-ar fi zis înaintea, la timpul sau în urma confecţionării actului, chiar cu privire la o sumă sau valoare ce nu depăşeşte 250 lei.- art. 1.198 c.c.: Acele reguli nu se aplică însă totdeauna când creditorului nu i-a fost cu putinţă a-şi procura o dovadă scrisă despre obligaţia ce pretinde, sau a conserva dovada luată, precum:[…] 4. când creditorul a pierdut titlul ce-i servea de dovadă scrisă, din o cauză de forţă majoră neprevăzută.- art. 309 c.p.c. **Admisibilitatea probei**. [...] (2) Niciun act juridic nu poate fi dovedit cu martori, dacă valoarea obiectului său este mai mare de 250 lei [...]. (3) În cazul în care legea cere forma scrisă pentru validitatea unui act juridic, acesta nu poate fi dovedit cu martori.(4) De asemenea, este inadmisibilă proba cu martori dacă pentru dovedirea unui act juridic legea cere forma scrisă, în afară de cazurile în care: [...] partea a pierdut înscrisul doveditor din pricina unui caz fortuit sau de forţă majoră; [...]. |

**Proba testamentului** este o chestiune de maximă importanţă într-un sistem succesoral ca cel românesc, în care devoluţiunea prin act de ultimă voinţă are caracter excepţional faţă de cea realizată în baza legii (art. 650 c.c. = 955 civ.). Codul civil român de la 1864 nu-i aloca vreun text, dar o face acum alineatul prim al art. 1.037 civ.

Recuperarea originalului unui testament, mai ales dacă este vorba de un olograf, se poate dovedi dificilă. Un concert de împrejurări poate conduce la o dispariţie a testamentului fără ştirea autorului său, înainte sau după decesul acestuia. Sub imperiul codului lui Cuza, se recurgea la dispoziţiile din materia probelor: unde art. 1.198 alin. 4 c.c. deroga de la art. 1.191 c.c. şi permitea folosirea oricărui mijloc de probă în cazul în care un caz de forţă majoră l-a făcut pe creditor să piardă titlul ce-i servea de dovadă scrisă. Recursul la acest articol era echitabil, dar era mai degrabă forţat de absenţa unui text expres. Forma scrisă este în materie de testament un aspect esenţial de solemnitate, de unde decurge necesitatea de a-i produce originalul pentru a-i proba existenţa. Or, art. 1.198 alin. 4 c.c. reglementează numai o excepţie de la modesta interdicţie generală a art. 1.191 c.c. de a proba altfel decât prin înscrisuri actele juridice ce depăşesc un plafon valoric. Acesta este motivul pentru care formularea alineatului secund al art. 1.037 civ. vine acum să completeze (aplicat la materia testamentară) art. 309 c.p.c., urmaşul art. 1.191 şi 1.198 c.c.

|  |  |
| --- | --- |
| **Articolul 1.038 Consimţământul testatorului**(1) Testamentul este valabil numai dacă testatorul a avut discernământ şi consimţământul său nu a fost viciat.(2) Dolul poate atrage anularea testamentului chiar dacă manoperele dolosive nu au fost săvârşite de beneficiarul dispoziţiilor testamentare şi nici nu au fost cunoscute de către acesta. |  |

 Textul este nou în raport cu codul de la 1864, rezultat al concluziilor trase în literatură şi practică pe tema generală a dolului. În materie contractuală, acesta poate proveni atât de la cocontractant, cât şi de la un terţ (art. 1.215 alin. 1 civ.). Specific testamentului este însă faptul că dolul poate proveni şi de la o altă persoană decât legatarul sau beneficiarul unei dezmoşteniri, chiar dacă ultimii au ignorat în mod neculpabil manoperele dolosive.

|  |  |
| --- | --- |
| **Articolul 1.039 Interpretarea testamentului**(1) Regulile de interpretare a contractelor sunt aplicabile şi testamentului, în măsura în care sunt compatibile cu caracterele juridice ale acestuia. | - art. 908 c.c.: Când legatul dat este un lucru nedeterminat, însărcinatul cu legatul nu este obligat a da un lucru de calitatea cea mai bună, nu poate oferi însă nici lucrul cel mai rău. |
| (2) Elementele extrinseci înscrisului testamentar pot fi folosite numai în măsura în care se sprijină pe cele intrinseci. | - art. 978 c.c.: Când o clauză este primitoare de două înţelesuri, ea se interpretează în sensul ce poate avea un efect, iar nu în acela în care n-ar putea produce niciunul. |
| (3) Legatul în favoarea creditorului nu este prezumat a fi făcut în compensaţia creanţei sale. | - art. 1023 CN: Le legs fait au créancier ne sera pas censé fait en compensation de sa créance [...]. |

**Interpretarea testamentului** este o chestiune delicată prin prisma faptului că emitentul voinţei a trecut un prag peste care – în stadiul acceptat al ştiinţei şi tehnicii – nu i se mai pot cere lămuriri. Ca urmare, noul cod civil introduce un text care nu se găsea în codul anterior.

 Alineatul întâi este transpunerea în text de lege a unei constatări care era prezentă în practica şi în literatura noastră de specialitate. Codul de la 1864 oferea juristului confruntat cu un testament interpretabil numai dispoziţiile art. 908 c.c., aplicaţie particulară la situaţia celui obligat la plata legatului unui bun nedeterminat: debitorul era ţinut să procure un bun de calitate medie. Pentru restul ipotezelor, se făcea apel la art. 977-985 c.c. Noul cod practică principial aceeaşi disciplină, alineatul întâi de la art. 1.039 trimiţându-ne la dispoziţiile relative la interpretarea contractului (art. 1.266-1.269 civ.).

 Alineatul secund conţine o prevedere cu caracter de noutate faţă de vechiul cod. Este vorba de o concluzie ce rezultă din formalismul constitutiv de voinţă al testamentului, măsură de prudenţă necesară faţă de caracterul său *mortis causa*. Poate fi regăsită valorificată practic şi teoretic ceva mai jos, în materie de testament olograf.

 La soluţia alineatului terţ se ajungea înainte de 1 octombrie 2011 prin aplicarea art. 978 c.c., deoarece art. 1.023 CN nu fusese reprodus în codul lui Cuza. Astfel, dacă un debitor lasă prin testament creditorului său o sumă egală cu cea datorată, clauza testamentară va fi interpretată ca liberalitate şi nu ca legat de stingere a datoriei, dacă nu există o precizare expresă în acest sens din partea dispunătorului. Soluţia rezultă din regula generală a interpretării actului juridic (legatul, în speţă) în sensul în care intenţia liberală ce o conţine să producă efecte: „testamentul fiind un mod de a dispune cu titlu gratuit, este natural de a se admite că acel care dispune în favoarea cuiva prin testament a înţeles să-i facă o liberalitate iar nu o plată, cu atât mai mult cu cât calitatea de creditor nu este incompatibilă cu aceea de legatar”.

**Secţiunea a 2-a Formele testamentului**

Codul civil (art. 800 c.c. şi art. 1.034 civ.) cere imperativ ca manifestarea de voinţă testamentară să îmbrace una din formele cerute de lege: formalismul este esenţial în materie, garantând certitudinea unei voinţe care se exprimă peste mormânt. Din punct de vedere legislativ, îşi are originea în Ordonanţa cancelarului Charles d’Aguesseau: formalismul rigid instituit de aceasta a fost receptat în Codul Napoléon, prin a cărui traducere a intrat în codul lui Cuza şi a trecut astăzi în codul civil român din 2011.

|  |  |
| --- | --- |
| **Articolul 1.040 Formele testamentului ordinar.** Testamentul ordinar poate fi olograf sau autentic. | - art. 858 c.c.: Un testament poate fi sau olograf, sau făcut prin act autentic, sau în formă mistică.- art. 864 c.c.: Când testatorul va voi sa facă un testament mistic sau secret, trebuie neapărat sa-l iscălească, sau că l-a scris el însuşi, sau că a pus pe altul a-l scrie.Hârtia în care s-au scris dispoziţiile testatorului sau hârtia care serveşte de plic, de va fi, se va strânge şi se va sigila.Testatorul va prezenta judecătoriei competente testamentul strâns şi pecetluit, precum s-a zis, sau îl va strânge si-l va pecetlui înaintea judecătoriei.Testatorul va declara că dispoziţiile din acea hârtie este testamentul său, scris şi iscălit de el însuşi, sau scris de altul şi iscălit de testator.Când testatorul, din cauză de boală, va fi în neposibilitate fizică de a se prezenta înaintea judecătoriei, atunci prezentarea testamentului, pecetluirea lui şi declaraţia sus-menţionată, se vor face înaintea judecătorului, numit de judecătorie pentru acest sfârşit.Judecătoria, sau judecătorul numit, va face actul de subscripţie pe hârtia în care s-a scris testamentul, sau pe hârtia care serveşte de plic.Acest act se va subscrie atât de testator, cat şi de judecătorie sau judecător.Toată lucrarea de mai sus nu va putea fi întreruptă de nici o altă operaţie; când testatorul, din o cauză posterioară subsemnării testamentului, va declara că nu poate subsemna subscripţia, această declaraţie se va trece în subscripţie.- art. 865 c.c.: Acei care nu ştiu sau care nu pot citi şi scrie nu pot face testament în forma mistică.- art. 866 c.c.: Când testatorul nu poate vorbi, dar ştie a scrie, atunci declaraţia că testamentul este al său o va face în scris în capul actului de subscripţie înaintea judecătorului numit, sau înaintea judecătoriei. Judecătoria sau judecătorul numit va constata în actul de subscripţie declaraţia testatorului.- art. 867 c.c.: În cazurile când se numeşte un judecător, el va comunică procesul său verbal judecătoriei, care va legaliza actul de subscripţie sau testamentul.- art. 886 c.c.- art. 1034 şi 1.049 civ. |

Secţiunea a doua din capitolul III, intitulată „Formele testamentului”, se deschide cu un text din care rezultă pe cale de deducţie dispariţia formei mistice. Decizia eliminării – propusă de Eliescu [Moştenirea, 1966] s-a luat pe motivul absenţei utilizării acestui tip de testament în practică, invocând-se de către Deak [2002] chiar şi căderea în desuetudine sub imperiul vechiului cod.

|  |  |
| --- | --- |
| **Articolul 1.041 Testamentul olograf.** Sub sancţiunea nulităţii absolute, testamentul olograf trebuie scris în întregime, datat şi semnat de mâna testatorului. | - art. 859 c.c.: Testamentul olograf nu este valabil decât când este scris în tot, datat şi subsemnat de mâna testatorului.- art. 970 CN/fr.: Le testament olographe ne sera point valable s'il n'est écrit en entier, daté et signé de la main du testateur : il n'est assujetti à aucune autre forme.- art. 886 c.c. : Formalităţile la care sunt supuse deosebitele testamente prin dispoziţiile prezentei secţiuni şi acelea ale secţiunii precedente se vor observa sub pedeapsă de nulitate.- art. 1.002 c.civ.1940: Testamentul olograf nu este valabil decât când este scris în întregime, datat şi subsemnat de mâna testatorului.- art. 602 alin. 1 it.: Il testamento olografo deve essere scritto per intero,datato e sottoscritto di mano del testatore.- art. 505 ch.: Le testament olographe est écrit en entier, daté et signé de la main du testateur; la date consiste dans la mention de l'année, du mois et du jour où l'acte a été dressé.- art. 726 alin. 1 CCQ: Le testament olographe doit être entièrement écrit par le testateur et signé par lui, autrement que par un moyen technique.Il n’est assujetti à aucune autre forme.- art. 1.010 şi 1.039 alin. 2 civ.- art. 265 c.p.c. **Noţiune**.Înscrisul este orice scriere sau altă consemnare care cuprinde date despre un act sau fapt juridic, indiferent de suportul ei material ori de modalitatea de conservare şi stocare.- art. 266 c.p.c. **Înscrisurile pe suport informatic**. Înscrisul pe suport informatic este admis ca probă în aceleaşi condiţii ca înscrisul pe suport hârtie, dacă îndeplineşte condiţiile prevăzute de lege.- art. 268 c.p.c. alin 1 teza I: **Rolul semnăturii**. Semnătura unui înscris face deplină credinţă, până la proba contrară, despre existenţa consimţământului părţii care l-a semnat cu privire la conţinutul acestuia.- art. 272 c.p.c. **Noţiune**. Înscrisul sub semnătură privată este acela care poartă semnătura părţilor, indiferent de suportul său material. El nu este supus niciunei alte formalităţi, în afara excepţiilor anume prevăzute de lege.- art. 273 c.p.c.  **Putere doveditoare**. (1) Înscrisul sub semnătură privată, recunoscut de cel căruia îi este opus sau, după caz, socotit de lege ca recunoscut, face dovadă între părţi până la proba contrară.(2) Menţiunile din înscris care sunt în directă legătură cu raportul juridic al părţilor fac, de asemenea, dovadă până la proba contrară, iar celelalte menţiuni, străine de cuprinsul acestui raport, pot servi doar ca început de dovadă scrisă.- art. 278 c.p.c. **Data certă a înscrisului sub semnătură privată**. (1) Data înscrisurilor sub semnătură privată este opozabilă altor persoane decât celor care le-au întocmit, numai din ziua în care a devenit certă, prin una dintre modalităţile prevăzute de lege, respectiv:1. din ziua în care au fost prezentate spre a se conferi dată certă de către notarul public, executorul judecătoresc sau alt funcţionar competent în această privinţă;2. din ziua când au fost înfăţişate la o autoritate sau instituţie publică, făcându-se despre aceasta menţiune pe înscrisuri;3. din ziua când au fost înregistrate într-un registru sau alt document public;4. din ziua morţii ori din ziua când a survenit neputinţa fizică de a scrie a celui care l-a întocmit sau a unuia dintre cei care l-au subscris, după caz;5. din ziua în care cuprinsul lor este reprodus, chiar şi pe scurt, în înscrisuri autentice întocmite în condiţiile art. 269, precum încheieri, procese-verbale pentru punerea de sigilii sau pentru facere de inventar;6. din ziua în care s-a petrecut un alt fapt de aceeaşi natură care dovedeşte în chip neîndoielnic anterioritatea înscrisului.(2) Sub rezerva unor dispoziţii legale contrare, instanţa, ţinând seama de împrejurări, poate să înlăture aplicarea, în tot sau în parte, a dispoziţiilor alin. (1) în privinţa chitanţelor liberatorii.- art. 2 alin. 1 şi 2 Ordinul MJ 1903/C/20.IX.2011: Sub sancțiunea nulității absolute, testatorul va completa prin scriere olografă clauza cuprinzând dispoziția testamentară, prevăzută în anexa care face parte integranta din prezentul ordin. Dispoziția testamentară cuprinde desemnarea directă sau indirectă a beneficiarului acesteia, obiectul, semnătura testatorului, precum şi data întocmirii. |

Această formă testamentară este concret reglementată de un text care a tranzitat aproape neschimbat din vechiul în noul cod civil. Art. 859 c.c. preluase la 1864 textul francez al art. 970 CN (rămas identic după reformele de sec. XXI), renunţând numai ca inutilă remarca finală a legiuitorului francez: „il n’est assujetti à aucune autre forme”. Redactarea art. 1.041 civ. A avut ca repere vechiul art. 859 c.c., precum şi art. 1.002 c.c.1940, art. 602 it. şi 505 ch.: conţinutul este păstrat şi se adaugă precizarea sancţiunii, anterior prevăzută la art. 886 c.c.

 Solemnităţile sale simple îl fac extrem de accesibil şi, concomitent, lesne atacabil: pentru a testa valid, este nevoie de scriere, dată şi semnătură din partea testatorului. **Scrierea** are menirea să ofere certitudinea că actul a fost redactat de către dispunător. Condiţia **datei** nu este însoţită în textul legal de vreo precizare suplimnetară; literatura şî practica au stabilit încă din secolul XX căeste cerută pentru a se putea determina două aspecte: capacitatea testatorului şi ultima sa voinţă (în caz de testamente succesive). **Semnătura** este o solemnitate impusă testamentului olograf din aceleaşi motive ca scrierea: certitudinea asupra autenticităţii ultimei voinţe. Aceasta se particularizează însă prin faptul că marchează diferenţa între stadiul de proiect şi cel definitiv al voinţei *mortis causa*.

|  |  |
| --- | --- |
| **Articolul 1.042 Deschiderea testamentului olograf**(1) Înainte de a fi executat, testamentul olograf se va prezenta unui notar public pentru a fi vizat spre neschimbare.(2) În cadrul procedurii succesorale, notarul public procedează, în condiţiile legii speciale, la deschiderea şi validarea testamentului olograf şi îl depune în dosarul succesoral. Deschiderea testamentului şi starea în care se găseşte se constată prin proces-verbal.(3) Cei interesaţi pot primi, după vizarea spre neschimbare, pe cheltuiala lor, copii legalizate ale testamentului olograf.(4) După finalizarea procedurii succesorale, originalul testamentului se predă legatarilor, potrivit înţelegerii dintre ei, iar în lipsa acesteia, persoanei desemnate prin hotărâre judecătorească. | - art. 892 c.c.: Testamentul olograf sau mistic, înainte de a fi executat, se va prezenta tribunalului judeţean în a cărui raza teritorială s-a deschis succesiunea. Preşedintele va constata prin proces verbal deschiderea testamentului şi starea în care l-a găsit şi va ordona depunerea lui la grefa tribunalului.- art. 267 c.p.c./ 301 pr.civ. **Recunoaşterea sau contestarea înscrisului sub semnătură privată** (1) Acela căruia i se opune un înscris sub semnătură privată este dator fie să recunoască, fie să conteste scrierea ori semnătura. Contestarea scrierii sau semnăturii poate fi făcută, la primul termen după depunerea înscrisului, sub sancţiunea decăderii.- art. 105 L. 36/1995: (2) În cazul existenţei unui testament olograf, mistic sau privilegiat prezentat notarului public sau găsit la inventar, acesta procedează la deschiderea şi vizarea lui spre neschimbare. La termenul fixat pentru dezbatere se constată starea lui materială întocmindu-se un proces-verbal, urmat de procedura validării.(3) Procesul-verbal de validare a testamentului se întocmeşte de către notarul public în prezenţa succesibililor legali înlăturaţi prin testament sau ale căror drepturi sunt afectate prin acesta şi care vor fi citaţi în acest scop.(4) Notarul public va dispune efectuarea unei expertize grafoscopice atunci când:a)succesibilii înlăturaţi de la moştenire, deşi citaţi, nu se prezintă;b)succesibilii declară că nu cunosc scriitura defunctului;c)succesibilii contestă scriitura defunctului, aducând probe în acest sens;d)defunctul nu are moştenitori legali.(5) În cazul în care în expertiza grafoscopică se constată că scriitura nu aparţine testatorului, notarul public va continua procedura succesorală. |

|  |  |
| --- | --- |
| **Articolul 1.043 Testamentul autentic**(1) Testamentul este autentic dacă a fost autentificat de un notar public sau de o altă persoană învestită cu autoritate publică de către stat, potrivit legii.(2) Cu ocazia autentificării, testatorul poate fi asistat de unul sau de 2 martori. | - art. 858 c.c.: Testamentul autentic este acela care s-a adeverit de judecătoria competentă.\*- art. 2 Decizia (Instrucţiunile) MJ 1872/1950[[6]](#footnote-6): Birourile Notariatului de Stat au în competenţa lor următoarele acte:a) redactează şi autentifică acte şi declaraţiuni de orice natură. […]- art. 269 alin. 1 c.p.c. **Noţiune**. Înscrisul autentic este înscrisul întocmit sau, după caz, primit şi autentificat de o autoritate publică, de notarul public sau de către o altă persoană învestită de stat cu autoritate publică, în forma şi condiţiile stabilite de lege. Autenticitatea înscrisului se referă la stabilirea identităţii părţilor, exprimarea consimţământului acestora cu privire la conţinut, semnătura acestora şi data înscrisului.- art. 270 c.p.c. **Putere doveditoare**. (1) Înscrisul autentic face deplină dovadă, faţă de orice persoană, până la declararea sa ca fals, cu privire la constatările făcute personal de către cel care a autentificat înscrisul, în condiţiile legii.(2) Declaraţiile părţilor cuprinse în înscrisul autentic fac dovadă, până la proba contrară, atât între părţi, cât şi faţă de oricare alte persoane.(3) Dispoziţiile alin. (2) sunt aplicabile şi în cazul menţiunilor din înscris care sunt în directă legătură cu raportul juridic al părţilor, fără a constitui obiectul principal al actului. Celelalte menţiuni constituie, între părţi, un început de dovadă scrisă. |

|  |  |
| --- | --- |
| **Articolul 1.044 Întocmirea testamentului autentic**(1) Testatorul îşi dictează dispoziţiile în faţa notarului, care se îngrijeşte de scrierea actului şi apoi i-l citeşte sau, după caz, i-l dă să îl citească, menţionându-se expres îndeplinirea acestor formalităţi. Dacă dispunătorul îşi redactase deja actul de ultimă voinţă, testamentul autentic îi va fi citit de către notar.(2) După citire, dispunătorul trebuie să declare că actul exprimă ultima sa voinţă.(3) Testamentul este apoi semnat de către testator, iar încheierea de autentificare de către notar. | - art. 92 L. 36/1995: Autentificarea testamentului se face cu respectarea dispoziţiilor art. 93.- art. 93 L. 36/1995: (1) Testatorul îşi dictează dispoziţiile în faţa notarului. Notarul public se îngrijeşte de scrierea testamentului, pe care apoi îl citeşte testatorului sau, după caz, îl dă să îl citească, făcând menţiune expresă despre îndeplinirea acestor formalităţi. Dacă dispunătorul îşi redactase deja actul de ultimă voinţă, testamentul autentic îi va fi citit de către notarul public.(2) După citire, dispunătorul trebuie să declare că actul exprimă ultima sa voinţă, testamentul fiind apoi semnat de către testator, iar încheierea de autentificare de către notarul public.(3) Testatorul ştiutor de carte va solicita, printr-o cerere scrisă, autentificarea testamentului. Cererea trebuie să cuprindă, după caz:a) faptul că testamentul pe care îl anexează la cerere a fost redactat de el însuşi, situaţie în care îl va prezenta notarului public pentru tehnoredactare;b) faptul că testatorul nu are un testament deja scris şi solicită să dicteze conţinutul testamentului notarului public.(4) În cerere testatorul va preciza că i s-au pus în vedere prevederile art. 1.043 alin. (2) din Codul civil, republicat, cu modificările ulterioare, potrivit cărora poate să fie asistat în cadrul procedurii de către unul sau 2 martori. De asemenea, va face şi menţiunea potrivit căreia conţinutul testamentului deja redactat sau ce va fi dictat notarului public, după caz, reprezintă ultima sa voinţă.(5) În cazul în care testatorul prezintă un testament deja redactat, notarul public va da îndrumările necesare privind legalitatea, eficacitatea şi consecinţele actului de ultimă voinţă, după care va proceda la tehnoredactarea testamentului.(6) În cazul în care testatorul nu prezintă un testament redactat, acesta îl va dicta notarului. Notarul public va tehnoredacta testamentul după dictarea testatorului.(7) În cuprinsul testamentului se va face menţiune expresă că actul reprezintă ultima voinţă a testatorului şi că acesta a fost redactat cu respectarea condiţiilor prevăzute la art. 1.044 din Codul civil, republicat, cu modificările ulterioare.(8) După tehnoredactarea testamentului, acesta va fi citit de către notarul public şi, la cererea testatorului, i se va da spre citire şi acestuia.(9) După citire, testatorul va confirma că testamentul reprezintă ultima sa voinţă şi îl va semna.(10) În cazul în care testatorul a fost asistat de către unul sau 2 martori, aceştia vor semna testamentul.(11) După semnarea testamentului, notarul public va semna încheierea de autentificare a acestuia.(12) Cererea testatorului şi testamentul prezentat de acesta, dacă este cazul, se vor reţine la dosarul autentificării.- art. 225 Reg.: (1) În cazul în care actul notarial se încheie în formă autentică de către notarul public, acesta se întocmeşte, potrivit legii, într-un singur exemplar original, care se păstrează în arhiva biroului notarial.(2) Fiecărei persoane parte în act i se eliberează, la cerere, în numărul solicitat, duplicate de pe actul original, care au aceeaşi forţă probantă ca şi originalul şi, dacă actul constată o creanţă certă, lichidă şi exigibilă, constituie, ca şi originalul, titlu executoriu.(3) După identificarea părţilor, a mandatarilor acestora sau a reprezentanţilor legali ori convenţionali, notarul public aduce la cunoştinţa acestora conţinutul actului supus autentificării, îi întreabă dacă i-au înţeles conţinutul şi consecinţele juridice şi dacă cele cuprinse în act reprezintă voinţa părţilor.(4) Luarea consimţământului se face prin semnarea actului de către părţi, de reprezentanţii acestora, de cei chemaţi a încuviinţa actele pe care părţile le întocmesc şi, după caz, de martorii-asistenţi. Părţile declară că au citit actul sau că acesta le-a fost citit în întregime, i-au înţeles conţinutul şi consecinţele juridice şi că cele cuprinse în act reprezintă voinţa părţilor.(5) La luarea consimţământului prin interpret, actul notarial va fi semnat şi de către acesta.(6) Duplicatul eliberat la autentificarea actului reprezintă redarea fidelă a conţinutului actului notarial şi a încheierii de autentificare originale, cu excepţia semnăturii părţilor şi a notarului public. În locul semnăturilor originale ale părţilor şi notarului public se menţionează numele şi prenumele fiecărui semnatar. Pe prima pagină a duplicatului se va aplica o parafă cu menţiunea “DUPLICAT”. La finalul duplicatului eliberat la autentificarea actului notarial îndeplinit, după încheierea de autentificare, se introduce formula de duplicat cu următorul cuprins, sub care notarul public semnează şi aplică sigiliul:“Prezentul duplicat s-a întocmit în ......... exemplare, de .........., notar public, astăzi, data autentificării actului, şi are aceeaşi forţă probantă ca originalul.” În cazul înscrisurilor prevăzute la art. 101 din lege, formula de duplicat va avea următorul conţinut:“Prezentul duplicat s-a întocmit în ....... exemplare, de ........, notar public, astăzi, data autentificării actului, are aceeaşi forţă probantă ca originalul şi constituie titlu executoriu în condiţiile legii.”(7) Un exemplar al duplicatului eliberat la autentificare se arhivează împreună cu originalul actului păstrat în arhiva notarului public.(8) În vederea îndeplinirii operaţiunilor de publicitate a actului juridic încheiat în formă autentică, notarul public comunică fiecărui registru de publicitate câte un duplicat eliberat la autentificarea actului. Duplicatele eliberate părţilor la autentificarea actului şi cele comunicate registrelor de publicitate au numărul actului autentic încheiat într-un singur exemplar original.(9) În cazul în care actul notarial se încheie în afara sediului biroului notarial, în încheiere se va menţiona locul în care s-au luat consimţământul şi semnătura fiecărei părţi.- art. 229 Reg: (1) În încheierea de autentificare a unui testament, codicil sau a actului de revocare a acestora, notarul public menţionează ora şi minutul la care a autentificat actul.(2) Notarul public este obligat ca, în cel mult 10 zile de la autentificarea unui testament sau a altui înscris prin care se recunoaşte un copil din afara căsătoriei, să comunice oficiului de stare civilă de la locul naşterii copilului un exemplar al înscrisului sau, după caz, partea de testament, în extras, referitoare la recunoaştere.- art. 268 c.p.c. alin 1 teza I: **Rolul semnăturii**. Semnătura unui înscris face deplină credinţă, până la proba contrară, despre existenţa consimţământului părţii care l-a semnat cu privire la conţinutul acestuia.- art. 285 c.p.c. **Regimul duplicatelor**. Duplicatele de pe înscrisurile notariale sau alte înscrisuri autentice, eliberate în condiţiile prevăzute de lege, înlocuiesc originalul şi au aceeaşi putere doveditoare ca şi acesta.- art. 2 alin. 3 Ordin MJ 1903/C/2011: În cazul în care testatorul nu poate completa prin scriere olografă clauza cuprinzând dispoziția testamentară, acesta va fi îndrumat de către funcționarii instituției de credit să încheie un testament autentic. |

|  |  |
| --- | --- |
| **Articolul 1.045 Autentificarea în situaţii particulare**(1) În cazul acelora care, din pricina infirmităţii, a bolii sau din orice alte cauze, nu pot semna, notarul public, îndeplinind actul, va face menţiune despre această împrejurare în încheierea pe care o întocmeşte, menţiunea astfel făcută ţinând loc de semnătură. Menţiunea va fi citită testatorului de către notar, în prezenţa a 2 martori, această formalitate suplinind absenţa semnăturii testatorului.(2) Declaraţia de voinţă a surdului, mutului sau surdomutului, ştiutori de carte, se va da în scris în faţa notarului public, prin înscrierea de către parte, înaintea semnăturii, a menţiunii “consimt la prezentul act, pe care l-am citit”.(3) Dacă surdul, mutul sau surdomutul este, din orice motiv, în imposibilitate de a scrie, declaraţia de voinţă se va lua prin interpret, dispoziţiile alin. (1) aplicându-se în mod corespunzător.(4) Pentru a lua consimţământul unui nevăzător, notarul public va întreba dacă a auzit bine când i s-a citit cuprinsul testamentului, consemnând aceasta în încheierea de autentificare. | - art. 94 L. 36/1995: (1) În cazul în care testatorul, din cauza unei infirmităţi, a bolii sau a altor cauze, nu poate semna actul, va dicta notarului public conţinutul testamentului, va preciza că este actul său de ultimă voinţă, notarul urmând să redacteze şi să editeze testamentul. La îndeplinirea acestei proceduri vor fi prezenţi 2 martori.(2) Dacă testatorul declară că nu ştie să semneze sau nu poate să semneze, notarul public va face în încheierea de autentificare menţiunea expresă a declaraţiei sale, precum şi cauza care l-a împiedicat să semneze. Menţiunea făcută de notar şi citirea acesteia testatorului împreună cu semnăturile martorilor suplinesc semnătura testatorului.(3) Testamentul va fi semnat şi de către martori.(4) Ori de câte ori testatorul nu va putea semna, la întocmirea şi autentificarea testamentului vor fi prezenţi 2 martori-asistenţi, ştiutori de carte. Martorii vor semna înscrisul alături de testator şi vor fi identificaţi în încheierea de autentificare, cu menţiunea justificării prezenţei lor şi a faptului că sunt martori-asistenţi.(5) Martorii trebuie să îndeplinească condiţiile prevăzute de Codul de procedură civilă, republicat, cu modificările şi completările ulterioare, şi de prezenta lege.(6) În situaţiile speciale când notarul public ia declaraţia de voinţă surdului, mutului sau surdomutului în imposibilitate de a scrie, aceasta se face prin interpret, dar tot în prezenţa a 2 martori.(7) În cazul persoanei nevăzătoare, notarul public îi va citi actul înainte de a-i lua consimţământul.(8) Autentificarea testamentului în condiţiile alin. (1) se face în mod obligatoriu în prezenţa martorilor.(9) După dictare, notarul public se îngrijeşte de redactarea testamentului utilizând terminologia juridică corespunzătoare. |

|  |  |
| --- | --- |
| **Articolul 1.046 Înregistrarea testamentului autentic**. În scop de informare a persoanelor care justifică existenţa unui interes legitim, notarul care autentifică testamentul are obligaţia să îl înscrie, de îndată, în Registrul naţional notarial ţinut în format electronic, potrivit legii. Informaţii cu privire la existenţa unui testament se pot da numai după decesul testatorului. | - art. 162 LNP (1) La nivelul Uniunii funcţionează următoarele registre:[...] b) Registrul naţional notarial de evidenţă a liberalităţilor (RNNEL), în care se înregistrează toate actele de donaţie, dispoziţiile testamentare, revocarea lor, precum şi retractarea revocării acestora; [...].- art. 117 Reg.: (1) La nivelul Uniunii se ţin, în format electronic, şi următoarele registre şi evidente administrate de către CNARNN:[...] b) Registrul naţional notarial de evidenţă a liberalităţilor (RNNEL), în care se înregistrează toate actele de donaţie, dispoziţiile testamentare, revocarea lor, precum şi retractarea revocării acestora [...].- art. 230 Reg.: (1) După autentificarea testamentelor, a contractelor de donaţie şi a revocării acestora, notarul public are obligaţia de a proceda, de îndată, la înscrierea actelor în RNNEL.(2) În condiţiile art. 1.046 din Codul civil, RNNEL poate da informaţii cu privire la existenţa unui testament numai după decesul testatorului, dovedit cu actul de deces. Testatorului i se pot elibera aceste informaţii numai dacă le solicită personal. |

**.** Testamentul autentic a avut o evoluţieparticulară în dreptul nostru civil. Reglementarea reţinută în art. 860-863 c.c. se îndepărta de modelul Codului Napoléon: competenţa de instrumentare a revenit judecătoriei şi s-a creat un act juridic cu un regim de autentificare derogatoriu. Fiind insuficient de clar reglementată, procedura propriu-zisă a fost completată cu prevederile clarificatoare ale art. 33 din Legea autentificării actelor din 1886. Prin modificări legislative succesive (1944, 1950, 1960), testamentul autentic a devenit apoi un act autentic ca oricare altul şi a fost trecut ca regulă în competenţa notariatului[[7]](#footnote-7), evoluţie confirmată de LNP.

Redactarea art. 1043-1044 c.civ. s-a inspirat din legislaţia notarială română în vigoare la 1 octombrie 2011 (LNP şi Regulamentul ei de punere în aplicare, adoptat prin Ordinul 710/C/1995 al MJ) şi din codul civil francez. Diferenţa constă în faptul că, de la legea din 8 decembrie 1950, în Franţa testarea autentică are nevoie de doi notari sau de un notar şi doi martori (art. 971 fr.), pe când în România este suficient un singur notar şi martorii sunt facultativi de regulă (art. 1043 civ.) şi obligatorii, prin excepţie (art. 1045 civ.).

Art. 1.044 civ. prevede o suită de operaţiuni ce trebuie urmate întocmai, componente esenţiale ale formalismului prescris sub sancţiunea nulităţii absolute. Îndeplinirea fiecărei etape trebuie consemnată în scris – până la Decr. 79/1950[[8]](#footnote-8) în procesul verbal de autentificare dresat de către magistratul instrumentator, apoi până la Decr. 377/1960[[9]](#footnote-9) în procesul verbal de autentificare dresat de către notar, respectiv în încheierea de autentificare redactată de notar din 1960 şi până azi – sub ameninţarea aceleiaşi nulităţi. Modificările aduse LNP prin L. 77/2012 au introdus texte noi, care reiau şi detaliază minuţios procedura de realizare a testamentului autentic, sumar expusă la art. 1.044-1.045 NCC.

**.** Art. 1.046 NCC instituie o noutate faţă de regimul vechiului cod civil: înregistrarea informatică a existenţei testamentului autentic. Ideea nu este nouă: a avut un precedent legislativ la noi în art. 110 al DL 358/1944[[10]](#footnote-10), care înfiinţa la secţia notariat a Tribunalului Ilfov cazierul testamentelor autentice şi mistice.

Evidenţa informatizată a testamentelor autentice funcţionează încă din 2007, când la nivelul UNNPR s-a înfiinţat Registrul naţional de evidenţă a testamentelor autentice (devenit ulterior, în baza art. I pct. 111 din Legea nr. 77/2012, RNNEL – Registrul naţional notarial de evidenţă a liberalităţilor). În acesta sunt înregistrate atât testamentele cât şi revocarea acestora, suportul logistic fiind asigurat de Centrul naţional de administrare a registrelor naţionale notariale (<http://www.infonot.ro>). Orice notar care a instrumentat un testament autentic sau a autentificat o revocare a unui testament are obligaţia de a furniza informaţia în aceeaşi zi la Registru, unde poate fi consultată după deschiderea succesiunii de către persoanele interesate prin intermediul unui notar (art. 1.046 civ. teza a II-a şi art. 230 Reg.).

**.** În **concluzie**, formalismul testamentului autentic în România s-a îndepărtat în codul din 1864 de modelul francez, pentru a reveni principial în codul din 2009 la tehnica acestuia.

Analizând partea practică, se observă că forma autentică este una rar utilizată în Franţa. Indiscreţia martorilor îi descurajează pe dispunători, căci jurisprundeţa franceză a decis că martorii trebuie să asiste la dictarea şi la lectura testamentului. Notarii sunt şi ei reticenţi, solemnităţile complexe făcându-i să se teamă de posibilitatea de angajare a răspunderii lor profesionale. În pofida diferenţelor de reglementare, forma olografă era cea mai frecventă şi în România dinainte de 1948; ulterior, testamentul autentic a devenit forma de elecţie – probabil şi datorită atmosferei de insecuritate generate după schimbarea brutală de regim consecutivă celei de-a doua conflagraţii mondiale.

|  |  |
| --- | --- |
| **Articolul 1.047 Testamentele privilegiate**(1) Se poate întocmi în mod valabil un testament în următoarele situaţii speciale:a) în faţa unui funcţionar competent al autorităţii civile locale, în caz de epidemii, catastrofe, războaie sau alte asemenea împrejurări excepţionale;b) în faţa comandantului vasului sau a celui care îl înlocuieşte, dacă testatorul se află la bordul unui vas sub pavilionul României, în cursul unei călătorii maritime sau fluviale. Testamentul întocmit la bordul unei aeronave este supus aceloraşi condiţii;c) în faţa comandantului unităţii militare ori a celui care îl înlocuieşte, dacă testatorul este militar sau, fără a avea această calitate, este salariat ori prestează servicii în cadrul forţelor armate ale României şi nu se poate adresa unui notar public;d) în faţa directorului, medicului şef al instituţiei sanitare sau a medicului şef al serviciului ori, în lipsa acestora, în faţa medicului de gardă, cât timp dispunătorul este internat într-o instituţie sanitară în care notarul public nu are acces.(2) În toate cazurile prevăzute la alin. (1) este obligatoriu ca testamentul să se întocmească în prezenţa a 2 martori.(3) Testamentul privilegiat se semnează de testator, de agentul instrumentator şi de cei 2 martori. Dacă testatorul sau unul dintre martori nu poate semna, se va face menţiune despre cauza care l-a împiedicat să semneze.(4) Dispoziţiile alin. (3) sunt prevăzute sub sancţiunea nulităţii absolute.(5) Prevederile art. 1.042 se aplică în mod corespunzător şi în privinţa testamentului privilegiat. | **Secţiunea II Despre regulile speciale asupra formelor câtorva testamente**- art. 868 c.c. Testamentele militarilor şi ale indivizilor intrebuintati în armată sunt în orice ţară valabil făcute în prezenta unui cap de batalion sau de escadron, sau în prezenta oricărui alt ofiţer superior, asistat de doi martori, sau în prezenta a doi comisari de război, sau în prezenta unui din comisari asistat de doi martori.- art. 869 c.c.: Sunt asemenea, dacă testatorul este bolnav sau rănit, valabil făcute în prezenta capului ofiţerului de sănătate asistat de comandantul militar, însărcinat cu poliţia ospiciului.- art. 870 c.c. Dispoziţiile articolelor precedente nu sunt admisibile decât în privinţa acelor ce sunt în expediţie militară, sau în cuartier, sau în garnizoana afară din teritoriul român, sau prizonieri la inamici, fără ca cei ce sunt în cuartier sau în garnizoana înăuntrul tarii să poată profita de această latitudine, de nu se găsesc în o cetate asediată, sau în alte locuri ale căror porţi să fie închise şi comunicaţiile întrerupte din cauza războiului.- art. 871 c.c. Testamentul făcut în forma mai sus arătată este nul după şase luni de la întoarcerea testatorului într-un loc unde are libertatea de a testa cu formele ordinare.- art. 872 c.c. Testamentul făcut într-un loc care este scos din comunicaţie din cauza ciumei sau altei boli contagioase, se poate face înaintea unui membru al consiliului municipal, asistat de doi martori.- art. 873 c.c. Testamentul menţionat în articolul precedent este nul după trecerea de şase luni de la deschiderea comunicaţiilor cu locul unde se găseşte testatorul, sau după şase luni de la trecerea sa într-un loc unde comunicaţiile nu sunt întrerupte.- art. 874 c.c. Testamentele făcute pe mare în timp de voiaj sunt valabile: Pe corăbii şi alte bastimente ale tării, când sunt făcute în prezenta ofiţerului comandant al bastimentului, sau în lipsă-i în prezenta acelui ce-l înlocuieşte după ordinea serviciului, însă şi unul şi altul asistaţi de ofiţerul de administraţie, sau de ofiţerul ce îndeplineşte funcţiunile acestuia. Pe bastimentele de comerţ, când sunt făcute în prezenta scribului bastimentului sau în prezenta acelui ce-l înlocuieşte, însă şi unul şi altul asistaţi de căpitanul sau de patronul, sau în lipsă-le, de acei ce-i înlocuiesc. În toate cazurile, funcţionarii în prezenta căror se fac aceste testamente vor fi asistaţi de către doi martori.- art. 875 c.c. Pe bastimentele statului, testamentul căpitanului, sau acela al ofiţerului însărcinat cu administraţia, pe bastimentele de comerţ, testamentul căpitanului, al patronului, sau al scribului se pot face în prezenţa acelora ce, în ordinea serviciului, vin după dânşii, conformându-se pentru celelalte formalităţi cu dispoziţiile articolului precedent.- art. 876 c.c. În toate cazurile, testamentele menţionate în cele două articole precedente se vor face fiecare în două exemplare originale.- art. 877 c.c. Dacă bastimentul intră într-un port străin, unde se găseşte un agent d-ai ţării, funcţionarii, în prezenţa cărora s-a făcut testamentul, sunt datori să depună unul din exemplarele originale, închis şi pecetluit în mâinile acestui agent, care-l va trimite Ministerului de Interne, spre a fi înaintat la grefa judecătoriei domiciliului testatorului.- art. 878 c.c. După întoarcerea bastimentului în ţară, fie în portul armamentului\*), fie în orice alt port, cele două exemplare originale ale testamentului închise şi pecetluite sau exemplarul original rămas, dacă după articolul precedent celălalt a fost depus în cursul voiajului, vor fi date la biroul comandantului de port\*\*), care le va trimite fără întârziere Ministerului de Interne, ce va face depozitul conform articolului precedent.\*) Portul de înscriere al vasului.\*\*) Organ portuar.- art. 879 c.c. Se va înscrie pe marginea rolului bastimentului\*) numele testatorului, menţionându-se despre remiterea originalelor testamentului în mâinile agentului, sau la biroul comandantului de port\*\*).\*) Rolul de echipaj.\*\*) Organ portuar.- art. 880 c.c. Testamentul nu va fi reputat ca făcut pe mare, deşi s-ar fi făcut în cursul voiajului, dacă în timpul în care s-a fost făcut, bastimentul s-ar fi apropiat de un ţărm străin unde s-ar afla un agent al României. În acest caz testamentul nu este valabil decât dacă s-a făcut după formele prescrise de legea României, sau după acelea întrebuinţate în ţara unde a fost făcut.- art. 881 c.c. Dispoziţiile de mai sus se aplică şi la testamentele pasagerilor, care nu fac parte din echipaj.- art. 882 c.c. Testamentul făcut pe mare cu formele articolului 874 nu este valabil decât dacă testatorul moare pe mare, sau după trei luni de la întoarcerea lui pe uscat, într-un loc unde ar fi putut să-l refacă cu formele ordinare.-art. 883 c.c. Testamentul făcut pe mare nu va putea cuprinde nici o dispoziţie în favoarea ofiţerilor bastimentului, dacă dânşii nu sunt rude cu testatorul.- art. 884 c.c. Testamentele cuprinse în articolele precedente ale prezentei secţiuni vor fi subscrise de testatori şi de ofiţerii publici, în prezenta căror s-au făcut. Dacă testatorul declară că nu ştie sau nu poate subscrie, se face menţiune de declaraţia sa şi de cauza ce l-a împiedicat de a subscrie. În cazurile în care se cere asistenţa de doi martori, testamentul va fi subscris cel puţin de unul dintr-înşii şi se va face menţiune de cauza ce a împiedicat pe celălalt de a subscrie.- art. 885 c.c. Românul ce s-ar afla în ţară străină va putea face testamentul său, sau în forma olografă, sau în forma autentică întrebuinţată în locul unde se face testamentul.- art. 886 c.c.: Formalităţile la care sunt supuse deosebitele testamente prin dispoziţiile prezentei secţiuni şi acelea ale secţiunii precedente se vor observa sub pedeapsă de nulitate.- art. 612 alin. 1 it.: Il testamento indicato dall’articolo precedente è redatto in doppio originale alla presenza di due testimoni e deve essere sottoscritto dal testatore, dalla persona che lo ha ricevuto e dai testimoni; se il testatore o i testimoni non possono sottoscrivere, si deve indicare il motivo che ha impedito la sottoscrizione. |

|  |  |
| --- | --- |
| **Articolul 1.048** **Caducitatea testamentelor privilegiate** (1) Testamentul privilegiat devine caduc la 15 zile de la data când dispunătorul ar fi putut să testeze în vreuna dintre formele ordinare. Termenul se suspendă dacă testatorul a ajuns într-o stare în care nu îi este cu putinţă să testeze.(2) Prevederile alin. (1) nu se aplică dispoziţiei testamentare prin care se recunoaşte un copil. | - art. 1.010 alin. 2 c.c.1940: Termenul nu va începe să curgă sau se va suspenda dacă testatorul a ajuns într-o stare în care nu-i este cu putinţă să testeze. |

 Testamentele privilegiate nu sunt frecvente în practică, iar noul cod civil român s-a mărginit să modernizeze prevederile învechite din codul anterior. Alin. 3 al art. 1047 civ. are ca model art.612 alin. 1 it. Alineatul 5 prevede că în privinţa testamentului privilegiat se aplică dispoziţiile corespunzătoare relative la deschiderea testamentului olograf. Cu toate acestea, testamentul privilegiat a fost conceput de legiuitor ca o specie a testamentului autentic, nu a celui olograf. Teza secundă a art. 1.048 alin. 1 a fost introdusă de Comisia de amendare după modelul alin. 2 al art. 1010 c.c.1940.

|  |  |
| --- | --- |
| **Articolul 1.049 Testamentul sumelor şi valorilor depozitate**(1) Dispoziţiile testamentare privind sumele de bani, valorile sau titlurile de valoare depuse la instituţii specializate sunt valabile cu respectarea condiţiilor de formă prevăzute de legile speciale aplicabile acestor instituţii.(2) Instituţiile specializate nu vor putea proceda la predarea legatului având ca obiect sume de bani, valori sau titluri de valoare decât în baza hotărârii judecătoreşti ori a certificatului de moştenitor care constată valabilitatea dispoziţiei testamentare şi calitatea de legatar, prevederile referitoare la raport şi reducţiune fiind aplicabile.(3) Instituţiile de credit au obligaţia ca, la instituirea de către clienţii acestora a unei dispoziţii testamentare, să comunice, de îndată, menţiunea acesteia în registrul prevăzut la art. 1.046. | - art. 22 Statutul CEC: Titularul depunerii are dreptul să indice C.E.C. persoanele cărora urmează să li se elibereze sumele depuse, în caz de deces. Depunerile asupra cărora nu s-au dat dispoziţii testamentare se eliberează de C.E.C. moştenitorilor legali şi testamentari.- art. 113 OUG 99/2006: (1) Obligaţia de păstrare a secretului profesional în domeniul bancar nu poate fi opusă unei autorităţi competente în exercitarea atribuţiilor sale de supraveghere la nivel individual sau, după caz, consolidat ori subconsolidat.(2) Informaţii de natura secretului bancar pot fi furnizate, în măsura în care acestea sunt justificate de scopul pentru care sunt cerute ori furnizate, în următoarele situaţii:a) la solicitarea titularului de cont sau a moştenitorilor acestuia, inclusiv a reprezentanţilor legali şi/sau statutari, ori cu acordul expres al acestora;b) în cazurile în care instituţia de credit justifică un interes legitim;c) la solicitarea scrisă a altor autorităţi sau instituţii ori din oficiu, dacă prin lege specială aceste autorităţi sau instituţii sunt îndrituite, în scopul îndeplinirii atribuţiilor lor specifice, să solicite şi/sau să primească astfel de informaţii şi sunt identificate clar informaţiile care pot fi furnizate de către instituţiile de credit în acest scop;d) la solicitarea scrisă a soţului titularului de cont, atunci când face dovada că a introdus în instanţa o cerere de împărţire a bunurilor comune, sau la solicitarea instanţei.e) la solicitarea instanţei, în scopul soluţionării diferitelor cauze deduse judecăţii.f) la solicitarea executorului bancar, în scopul realizării executării silite, pentru existenţa conturilor debitorilor urmăriţi.- art. 100 pct. 1 LPA: Ordonanţa de urgenţă a Guvernului nr. 99/2006 privind instituţiile de credit şi adecvarea capitalului, publicată în Monitorul Oficial al României, Partea I, nr. 1.027 din 27 decembrie 2006, aprobată cu modificări şi completări prin Legea nr. 227/2007, cu modificările şi completările ulterioare, se completează după cum urmează:1. La articolul 113 alineatul (2), după litera f) se introduce o nouă literă, litera g), cu următorul cuprins:g)*la solicitarea notarului, în cadrul procedurii succesorale notariale.*2. După articolul 117 se introduce un nou articol, articolul 1171, cu următorul cuprins:*Art. 1171**În vederea aplicării prevederilor art. 1.049 din Codul civil, condiţiile de formă necesare pentru valabilitatea dispoziţiilor testamentare privind sumele de bani, valorile sau titlurile de valoare depuse de clienţii instituţiilor de credit se vor stabili prin ordin al ministrului justiţiei, după consultarea Băncii Naţionale a României.*- Ordinul MJ 1903/C/20.IX.2011[[11]](#footnote-11): Art. 1(1) Deponentul unor sume de bani, valori sau titluri de valoare la o instituție de credit poate dispune de acestea, pentru cauză de moarte, printr-o dispoziție testamentară cuprinsă in cadrul convenției încheiate cu instituția de credit. (2) Dispoziția testamentară întocmită în condițiile arătate la alin. (1) poate avea ca obiect numai sumele de bani, valorile sau titlurile de valoare depuse de testator la acea instituție de credit. Art. 2(1) Sub sancțiunea nulității absolute, testatorul va completa prin scriere olografă clauza cuprinzând dispoziția testamentară, prevăzută în anexa care face parte integranta din prezentul ordin. (2) Dispoziția testamentară cuprinde desemnarea directă sau indirectă a beneficiarului acesteia, obiectul, semnătura testatorului, precum şi data întocmirii. (3) In cazul în care testatorul nu poate completa prin scriere olografă clauza cuprinzând dispoziția testamentară, acesta va fi îndrumat de către funcționarii instituției de credit să încheie un testament autentic.Art. 3. (1) Desemnarea beneficiarului clauzei testamentare trebuie să conțină suficiente elemente de identificare, astfel încât acesta să poată fi determinat sau determinabil la momentul deschiderii moștenirii. (2) Atunci când este posibil, beneficiarul/beneficiarii dispoziției testamentare va fi identificat/vor fi identificați prin următoarele elemente: numele şi prenumele, domiciliul sau reședința ori, pentru persoane juridice, denumirea şi sediul lor. De asemenea, clauza testamentară va cuprinde şi codul numeric personal sau, în cazul persoanelor juridice, atributele de identificare ale acestora, dacă acestea sunt cunoscute de testator. Art. 4.Dispoziția testamentară se completează, se semnează şi se datează de către testator numai în prezenta a 2 funcționari ai instituției de credit, special împuterniciți în acest scop, care semnează convenția alături de testator. Art. 5.(1) Instituția de credit are obligația de a comunica de îndată Uniunii Naționale a Notarilor Publici datele necesare înscrierii dispoziției testamentare în Registrul național notarial. (2) Dispozițiile prevăzute la alin. (1) se aplica în mod corespunzător şi în cazul modificării, revocării sau al retractării revocării dispoziției testamentare de către testator, precum şi în cazul în care, până la data decesului testatorului, contul curent, depozitul sau alt instrument bancar în care au fost depuse de către acesta sumele de bani, valorile sau titlurile de valoare a fost lichidat. (3) Procedura comunicării şi înscrierii datelor în Registrul național notarial se stabilește de către Uniunea Națională a Notarilor Publici din România şi va fi adusă la cunoștința instituțiilor de credit prin postarea pe pagina de internet a acesteia. Art. 6. Instituția de credit va putea proceda la predarea legatului al cărui obiect îl constituie sumele de bani, valorile sau titlurile de valoare numai în baza hotărârii judecătorești sau, după caz, a certificatului de moștenitor prin care se constată valabilitatea dispoziției testamentare şi calitatea de legatar. Art. 7.Instituția de credit are obligația de a furniza de îndată, la solicitarea instanței de judecată sau a notarului public, în cadrul dezbaterii procedurii succesorale, toate informațiile cu privire la sumele de bani, valorile sau titlurile de valoare depuse de către defunct. Art. 8.Prevederile prezentului ordin se duc la îndeplinire de către instituțiile de credit şi de Uniunea Națională a Notarilor Publici din Romania. Art. 9Prezentul ordin se publica în Monitorul Oficial al României, Partea I, şi intră în vigoare la data intrării în vigoare a Legii nr. 287/2009 privind Codul civil, republicată. ANEXA - Cuprinsul dispoziției testamentare incorporate in convenția încheiată cu instituția de creditSubsemnatul, ....................................., domiciliat in ..................., str. .................... nr. ......, bl. ......, sc. ....., et. ...., ap. ....., sectorul/judetul .........................................................., posesor al ........................... seria .................... nr. ........................., cod numeric personal, eliberat la data de ....................... de catre ............. ...................., in cazul morții mele dispun următoarele: Las\_\_\_\_\_\_\_\_\_\_\_\_\_\_\_\_\_\_\_\_\*1 ce se va gasi in patrimoniul meu la data decesului şi care face obiectul prezentei convenții încheiate cu \_\_\_\_\_\_\_\_\_\_\_\_\_\_\_\_\_\_\_\_\*2 lui ....................................................................., (numele sau, dupa caz, denumirea) domiciliat in/avand sediul in ......................, str. ....................... nr. ......, bl. ......, sc. ....., et. ....., ap. ....., sectorul/judetul ..............................................., posesor al .............. seria ........... nr. ..............., cod numeric personal……………….............., alte atribute de identificare ……………………………....., pe care il institui in temeiul art. 986 si 1.049 din Legea nr. 287/2009 privind Cod civil, republicata, legatar cu titlu particular. Data: Semnătura: - art. 252 Reg.: În aplicarea art. 1.049 din Codul civil, coroborat cu art. 106 alin. (2) din lege, în cazul dispoziţiilor testamentare privind sumele de bani, valorile sau titlurile de valoare depuse de testator la instituţiile de credit, notarul public va proceda la întocmirea procesului-verbal de constatare a stării materiale a înscrisului, respectiv la întocmirea procesului-verbal de validare a dispoziţiei testamentare, în baza înscrisului original care cuprinde clauza testamentară, prezentat notarului public de către instituţia de credit. |

 **.** Decr. 224/1948 a transformat Casa de depuneri şi consemnaţiuni înfiinţată în 1864 în instituţie menită a gera centralizat economiile băneşti ale populaţiei din întreaga ţară. Era astfel normal ca în Decr. 387/1949 şi 371/1958 (prin care statutul i-a fost perfecţionat succesiv) să apară texte referitoare la dispunerea *mortis causa* de sumele depuse, reluate şi în art. 22 din Statutul CEC aprobat prin HG nr. 888/1996: „Titularul depunerii are dreptul să indice CEC persoanele cărora urmează să li se elibereze sumele depuse, în caz de deces. Depunerile asupra cărora nu s-au dat dispoziţii testamentare se eliberează de CEC moştenitorilor legali şi testamentari”. Dispoziţia pentru cauză de moarte a fost asimilată unui testament olograf simplificat. Un astfel de text era suficient într-o economie socialistă şi pentru o instituţie financiară încadrată funcţional acesteia. Transformarea CEC-ului într-o bancă comercială ce funcţionează la fel ca altele nenumărate apărute după 1990 a reclamat necesitatea unui text aplicabil *erga omnes*, chestiune în întâmpinarea căreia a încercat să vină art. 1049 civ.

**.** Varianta din 2009 a codului nu conţinea decât primul alineat şi exprima o chestiune de principiu, încercând să extindă adaptat la noul context social-economic experienţa legislaţiei privind fostul CEC. Cu ocazia dezbaterilor din cadrul Comisiei de redactare a LPA, textul a fost completat ţinând cont de experienţa practică a activităţii notariale: avea un caracter prea general, astfel că lăsa aspecte neacoperite şi putea conduce la eludarea regulilor devoluţiunii unei moşteniri. De exemplu, în cazul unei succesiuni vacante, notarul nu putea inventaria eventualele conturi bancare din succesiune. Practica arătase cum interogările adresate instituţiilor financiare şi de credit se loveau de secretul bancar, câtă vreme art. 113 alin. 2 din OUG nr. 99/2006[[12]](#footnote-12) nu enumera notarul public între categoriile sau entităţile având dreptul să-l interogheze.

Astfel se explică art. 99 pct. 9 LPA, care a adăugat încă două aliniate versiunii iniţiale a art. 1.049 civ. Alineatul secund fixează procedura de urmat pentru ca banii, valorile şi titlurile de valoare să poată fi predate legatarului lor. Din textul acestui alineat rezultă că beneficiarul clauzei testamentare nu poate să se prezinte pentru a ridica bunurile pe baza unui simplu certificat de calitate de moștenitor. Al treilea alineat supune testamentul sumelor şi valorilor depozitate publicității testamentelor autentice.

În plus, art. 100 pct. 1 LPA a introdus o literă nouă g) după litera f) a art. 113 alin. 2 OUG 99/2006, permiţând notarului consultarea secretului bancar în cadrul şi conform necesităţilor procedurii succesorale pe care o instrumentează. Punctul secund al aceluiaşi text din LPA a adăugat un art. 1171 după art. 117, în baza căruia s-a dat Ordinul MJ nr. 1903/C/20.IX.2011 privind condiţiile de formă necesare pentru valabilitatea dispoziţiilor testamentare privind sumele de bani, valorile sau titlurile de valoare depuse de clienţii instituţiilor de credit[[13]](#footnote-13).

|  |  |
| --- | --- |
| **Articolul 1.050 Conversiunea formei testamentare**. Un testament nul din cauza unui viciu de formă produce efecte dacă îndeplineşte condiţiile prevăzute de lege pentru altă formă testamentară. | - art. 1.172 c.c. Actul care nu poate fi autentic din cauza necompetinţei sau a necapacităţii funcţionarului, sau din lipsa de forme, este valabil ca scriptură sub semnătură privată, dacă s-a iscălit de părţile contractante.- art. 271 c.p.c. **Nulitatea şi conversiunea înscrisului autentic**. (1) Înscrisul autentic întocmit fără respectarea formelor prevăzute pentru încheierea sa valabilă ori de o persoană incompatibilă, necompetentă sau cu depăşirea competenţei este lovit de nulitate absolută, dacă legea nu dispune altfel.(2) Înscrisul prevăzut la alin. (1) face însă deplină dovadă ca înscris sub semnătură privată, dacă este semnat de părţi, iar dacă nu este semnat, constituie, între acestea, doar un început de dovadă scrisă.- art. 1.010 civ. **Confirmarea liberalităţilor**. Confirmarea unei liberalităţi de către moştenitorii universali ori cu titlu universal ai dispunătorului atrage renunţarea la dreptul de a opune viciile de formă sau orice alte motive de nulitate, fără ca prin această renunţare să se prejudicieze drepturile terţilor. |

 **.** O preocupare importantă a jurisprudenţei din ultimii o sută de ani (parţial validată în doctrină) a fost aceea de a slava voinţa dispunătorului nerespectuos sau neglijent faţă de solemnităţile ultimei voinţe. Există însă şi dispoziţii legale care manifestă preocupări asemănătoare.

 Codullui Cuza conţinea într-una dinsecţiunile dedicate stingerii obligaţiei un text care reglementa cu titlu excepţional o ipoteză de confirmare a nulităţii absolute: cel de-al treilea aliniat al art. 1.167 c.c. Textul era considerat aplicabil şi în materie testamentară, deşi se referea nominal numai la donaţii. Codul civil din 2004 încercase renovarea sa terminologică şi reunirea sferei de aplicare:

Art. 760– **Confirmarea liberalităţilor.** Confirmarea unei liberalităţi, de către succesorii dispunătorului, după moartea acestuia, atrage renunţarea la dreptul de a opune viciile de formă sau alte motive de nulitate, rezervate fiind excepţiile de ordine publică.

În urma intervenţiei din 2006-2008 a Comisiei de redactare a amendamentelor, art. 1.010 civ. conţine o soluţie prin care s-a reapropiat de codul lui Cuza. Pe de o parte, însăşi confirmarea, ca act juridic, este supusă ordinii publice (deci nu ar putea avea, spre exemplu, o cauză ilicită care ar prejudicia interesul public ocrotit). Pe de altă parte, atunci când interesul ocrotit este privat şi constă în protecţia dreptului unui terţ, s-a considerat firesc ca renunţarea moştenitorilor să nu îl poată afecta (art. 1.167 alin.2 c.c.). Comisia a înlocuit referirea la *„*succesori” cu cea la „moştenitorii universali ori cu titlu universal”,pentru că nu se admite ca un succesor cu titlu particular să poată confirma liberalitatea. Fiind vorba despre moştenitori, confirmarea nu s-ar putea realiza decât după decesul dispunătorului şi după acceptarea moştenirii acestuia. Nu în ultimul rând, teza finală a fost eliminată, căci multitudinea de excepţii de ordine publică ar fi redus drastic aplicabilitatea textului şi s-ar fi creat o stare de incertitudine cu privire la efectele confirmării.

 **.** Un adagiu important venit din dreptul roman (*actus interpretandus est potius valeat quam ut pereat*) a fost transpus în art. 1050 civ., pentru a fi aplicat în materia formelor testamentului.

 Dispoziţiile art. 1172 c.c. erau invocate în doctrina română ca bază legală pentru ca un testament mistic invalid formal să poată fi valorificat ca olograf. Dar varietatea mistică a fost eliminată din noul cod (art. 1040 civ.), astfel că aplicarea art. 1050 civ. este una mai greu de imaginat. Deak [2002] generaliza, considerând că şi un testament autentic sau unul privilegiat nul pentru vicii de formă să poată fi primit ca olograf, în măsura în care îi îndeplineşte condiţiile.

1. Pasaj abrogat de art. 49 din Decr. 32/1954 în ce priveşte donaţiile prin contractul de căsătorie şi de art. 8 alin. 3 Decr. 31/1954 (Minorul care se căsătoreşte, dobândeşte, prin aceasta, capacitatea deplină de exerciţiu.) pentru donaţiile între soţi pe durata căsătoriei. [↑](#footnote-ref-1)
2. Publicată în M.of., partea I, nr. 27/6.II.1924 şi abrogată prin art. 86 OG 26/2000. [↑](#footnote-ref-2)
3. Publicată în M.of., I, nr. 39/31.I.2000. [↑](#footnote-ref-3)
4. Abrogată prin art. 86 OG 26/2000. [↑](#footnote-ref-4)
5. Art. 743 – **Testamentul**. Testamentul este un act unilateral, esenţialmente personal, formal şi revocabil prin care testatorul dispune, pentru timpul când nu va mai fi în viaţă, de tot sau parte din averea sa. [↑](#footnote-ref-5)
6. Dată în baza art. 22 din Decr. 79/1950 privind organziarea Notariatului de Stat. [↑](#footnote-ref-6)
7. Pentru detalii asupra evoluţiei legislative, v. Eliescu, *Moştenirea*, p. 214. [↑](#footnote-ref-7)
8. Privind organizarea notariatului de stat, publicat în B.of. nr. 31/31.III.1950. [↑](#footnote-ref-8)
9. Decretul pentru organizarea şi funcţionarea notariatului de stat, însoţit de Regulamentul din 14.X.1960 privind aplicarea dispoziţiilor sale şi de Instrucţiunile Ministerului Justiţiei nr. 4/J/1961 referitoare la Aplicarea dispoziţiilor normative privind organizarea şi funcţionarea Notariatului de stat. [↑](#footnote-ref-9)
10. Pentru autentificarea şi legalizarea înscrisurilor, pentru învestirea cu dată certă şi legalizarea copiilor de pe înscrisuri, publicat în M.of. nr. 152/3.VII.1944. A fost abrogat prin art. 17 al Decr. 377/1960. [↑](#footnote-ref-10)
11. Privind condiţiile de formă necesare pentru valabilitatea dispoziţiilor testamentare privind sumele de bani, valorile sau titlurile de valoare depuse de clienţii instituţiilor de credit, publicat în Monitorul Oficial, Partea I nr. 684 din 27.IX.2011. [↑](#footnote-ref-11)
12. Privind instituţiile de credit şi adecvarea capitalului. Art. 113 alin. 2 prevedea: „Informaţii de natura secretului bancar pot fi furnizate, în măsura în care acestea sunt justificate de scopul pentru care sunt cerute ori furnizate, în următoarele situaţii:

   a) la solicitarea titularului de cont sau a moştenitorilor acestuia, inclusiv a reprezentanţilor legali şi/sau statutari, ori cu acordul expres al acestora;

   b) în cazurile în care instituţia de credit justifică un interes legitim;

   c) la solicitarea scrisă a altor autorităţi sau instituţii ori din oficiu, dacă prin lege specială aceste autorităţi sau instituţii sunt îndrituite, în scopul îndeplinirii atribuţiilor lor specifice, să solicite şi/sau să primească astfel de informaţii şi sunt identificate clar informaţiile care pot fi furnizate de către instituţiile de credit în acest scop;

   d) la solicitarea scrisă a soţului titularului de cont, atunci când face dovada că a introdus în instanţa o cerere de împărţire a bunurilor comune, sau la solicitarea instanţei;

   e) la solicitarea instanţei, în scopul soluţionării diferitelor cauze deduse judecăţii.

   f) la solicitarea executorului bancar, în scopul realizării executării silite, pentru existenţa conturilor debitorilor urmăriţi”. [↑](#footnote-ref-12)
13. Publicat în M.Of. nr. 684/2011. [↑](#footnote-ref-13)